
Moribus ornari, si uis lector uenerari, 

Nobilis inter heros urbanam ducere uitam, 
Prouidus inspector propriis disponere rebus, 
Sepius hos relegas uersus animoque perhennes, 
Quos ego uulgaris uerbi leuitate togatos 
Clericulis pueris indoctis scribere creui. 

Talibus obscura non sunt nodosa canenda 
Carmina, prouectis discretis ilia canantur. 
Auribus intentis exaudi digna docentis 

Verba tui patris, que te docet et tibi scribit, 
Nate; paterna tue doctrina sit insita menti. 

Que fructum parere solet, est doctrina probanda. 
Dicitur a doctis pars illi summa bonorum 

Est concessa uiro quem ditat gratia morum. 
Gratius in terris nil constat moribus aptis. 

Cum propria patria ueneratus nemo propheta 
Sit, non inde meis documentis deroget ullus 
Consors; sepe loco uili latitant pretiosa, 
Continet urceolus uetus escas deliciosas. 

Sit Deus in primis super omnia corde colendus; 
Inde comes uera dilectio proximitatis, 

Quam seruare decet constanter quemque fidelem. 
Cetera mandata legis solidantur in istis. 

Non tibimet lex sis, sed legis iussa sequaris. 
Peccantes sine lege uiri sine lege peribunt. 

Non sis auditor tantum legis sed amator. 

$1 malus es, conuersus eas, bonus esse memor sis. 
Quid doceant precepta Dei bis quinque uideto. 
Ne naulum perdas, illorum premia serues. 

Non tua diffidat mens de bonitate superna; 

Qui dator est uite, dator est uestis, dator esce. 
Lux docet et ratio prauos contempnere mores; 
Ergo superbus homo, cupidus, detractor, auarus, 
Prodigus, inconstans, tristis, stolidus, maledicens, 
Fraudibus indutus, dampnis gaudens alienis, 

Inuidie genitus, mendax, linguosus, auarus, 
Dux uigilans sceleris, dux fermentum uitiorum, 
Scintillans inter homines alimenta malorum, 
Derisor, latro, fallax, ferus esse caueto. 

Uir patiens, sermone pius, uir morigeratus 

Uir stabilis, fidus, prudens, simplex, taciturnus, 
Actibus alloquiis uir uerax, mitis, honestus, 
Iustus, discretus, moderatus, amabilis esto. 
Improbus, infidus te consors non comitetur, 
Sortilegus, fatuus, exlex; non pectore uulpis, 
Potor continuus, iugulator, predo, gulosus; 
Non peregrinator audax, nec stultus amator, 
Talorum lusor, pacis turbo, 1oculator. 

Rixas belligeras, meretrices sperne, tabernas, 
Et bellatrices luctas, uanasque choreas. 

Non tibi sint socii nebulones; sperne lupanar; 
Desine sectari que sunt mendosa pudicis. 
Turpe rudimentum nullum sit mente locatum. 
Qui uicinatur uitiis ab eis uitiatur. 

Acrius ignescit hyemans contactus ab igne. 
Sordidus egregios incestat crimine mores, 
Cum caro sit famula mentis; sit mens tua sana, 
Que compellit eam mundi contempnere uana. 
$1 uitiis obstare uelis, primo rege mentem. 

Si captus mente sis, te capient uitiosa. 

Sit tibi cura labor uitiis imponere frenum. 

Ne sis obscenus, carnis contagia uites. 

Mens tua ferrea sit cum te uitiosa sagittent. 

S1 mens uincitur, caro conuincetur ab illa. 
Intima sex opera pietatis corde reserua: 
Esuriens, nudus, sitiens, eger, peregrinus, 
Carcere conuinctus releuentur, ut expedit illis. 
Bis tria sunt mundo que cuncta creans nimis odit: 
Sublimes oculi, lingue non uera loquentes, 
Atroces digiti uiolati sanguine iusti, 

Cor scelus omne pluens, properantes ad mala gressus, 
Testes fallaces fallacia queque serentes. 

Istis letiferis uitiis ne sis uiolatus. 

Dilige doctrinam, doctores diliget doctos; 

Dedoctus docti doctoris dogmata dampnat. 
Quicquid agit fatuus, quicquid fatue meditatur, 
Esse putat uerum; fatuus sic infatuatur. 
Semper uota tua uigilare uelint in honestis; 
Sepius inquires quid de te fama loquatur. 
Verba serit uento qui predicat infatuato, 

In mare fundit aquas qui corripit insipientes. 
Est pietatis opus indoctos docta docere; 

Ut uigilent docte, doctis mentes adhibere. 
Quisque sagax sanos monitus in corde sigillat. 
Exue dum puer est puerilia, docta sequaris 

Ut iuuenis doctus inter doctus habearis. 

Quod iuuenis pullus discit memorat ueteratus. 
Nulla cani ueteri poterunt urbana doceri. 

Non tua facta probes culpando gesta sodalis. 
Ad tua facta redi, dum uis culpator haberi. 
Laudator parce, culpator parcius esto. 

Culpam uitare studeas laudemue sitire. 

S1 probus es, non sis 1actator de probitate. 

Sis stabilis uerbis, non sint tua uerba bilinguis. 


Cum cane cum lepore currens simul esse caueto. 
Non gerat una focum manus, altera dum gerit undam. 


Non sis nugosus; pariunt certamina nuge. 


Sermo moram faciat dum quis loquitur tibi: seruet 


Os sera continua; facies sit in ore loquentis. 


[Dum tibi quis loquitur tacitus sis, os sera seruet 


Continuata, tua facies sit in ore loquentis.] 
Fine dato uerbis responde more Catonis. 


Dum loqueris caput et digiti cum pace pedes sint. 


Dissonat ingenuo genitus de sanguine prauo: 
Ingenuus mellita parit, mellita ministrat; 
Prauus iners fellita pluit, fellita propinat. 
Arbore de qua sint se poma comesta figurant. 
S1 pater egregius, opulentus, largus, honestus 
Sit tibi, degenerare caue, sis nobilis heres. 
Dedecus est cuiquam generoso degenerare, 
Imperialis enim res est tibi non, ob honores, 
Qui te contingunt, preclaros ledere mores. 
Exercere caue que sunt ignobilis actus. 

Cum sis ingenuus elatos effuge mores; 

Mores urbanos adiuncta superbia ledit. 

$1 tua natura fallax, infida, dolosa, 

Actibus uncosis utatur, falce recurus 

Conando studeas actus discindere prauos. 

Cum stes consilio permitte loqui seniores, 

Ipse licet fueris lingue ratione rosatus. 
Consilium cum quisque suum reserauerit, astans 
Pectore consulta libres, librata reueles; 

Illa reuelata preceps caueas recitare. 

Dum loqueris non sis longis ambagibus utens. 
S1 tua mens inimica probet, studeas bene fari; 
Sic poteris mentem uerbis operire proteruam. 
Uiuere sic studeas quasi tu sis cras moriturus, 
Et quasi uicturus semper sic discere cures. 

Res age, disce iuga uariorum ferre laborum, 
Otia spernantur; confundunt otia mentes. 
Torpentem torpens te non ignauia reddat. 
Templa Dei mane repetas; deuotus adores 
Christum poplitibus flexis; sit psalmus in ore; 
Pectore psalmista sit uerus; cuncta regentem 
Ores, quod tibi sit pius auctor crimina mundans, 
Cum precibus psalmis formido sit altitonantis 
Sint in amore tuo decus et decor ecclesialis. 
Cum prostratus humi 1aceas Christum rogitando 
Siluestris more galli prostratio non sit. 


Non loca sancta iuuant quequam si mens bona desit. 


S1 saluare loca potuissent, non cecidisset 
Lucifer a celo. Sit ob hec tua mens pia pura. 
Consonet orando mens ori psalmocinando. 
Non exauditur quisquam rapiens aliena. 
Non Deus ex rapto placatur; sperne rapinam, 
Dum diuina colis ex rapto uiuere nolis 

Non exheredes aliquos, ut sit tuus heres 

Ex rapto diues; si raptor sis, male uiues; 
Quando sepultus eris a demonibus rapiaris. 
Raptoris natus raro solet esse beatus. 

Non caput inuolucres mantello templa subintrans; 
Coram diuitibus non fibula fibulet illud. 

Cum clamidatus eas, utrusque clamis tegat armos. 


Non sit peplalis ulli uestis clamidalis. 

Ecclesia dormire caue; non pilleolatum, 

Non cirothecatum te sentiat ara ministrum. 
Laus Christi sit in ore tuo, lege, psalle, libenter. 
Dum resides templo fixum sit lumen in ara. 
Non sis derisor consortis si male psallat, 

Siue legat; si scis, urbane corrige doctus, 
Concine deuote, lege distincte, manifeste 
Psalmos psallendo, nec sillaba surripiatur. 

Non murmur sonet in templis, nec fabula uana, 
Nec quisquam uelit illicite crispare cachinnum, 
Dum cleri Christo regi dant cantica laudis. 
Quam lecturus eris tibi lectio prouideatur. 

S1 precentor eas, ita prouidus esto canendo, 

Ut tua uox aliis uocum modulatio fiat. 

Cum canis in cetu, socio prepsallere noli; 
Concine dum psallit, taceatur dum tacitus sit. 
Sic chorus altisonet quod musica consonet illi. 
Esto lectrinum coram lectore legente, 

Cum sit opus, simul et coram cantore canente, 
Inque choro non sis segnis seruire libenter. 
Presbiteros cleros Christi uenerare ministros; 
Que contingit eos, decimam persolue salubrem. 
Insere sermones sapientum pectore sanos. 
Ecclesia sentire genu caueat sibi poplex. 

Pax benedicta fluens primo panis benedictus 
Detur in ecclesia persone nobiliori; 

His primo cleri semper debent uenerari. 

Maiori cedes intranti templa uel edes 

Semper ubique minor maiori cedere debet. 

S1 Deus exercet iras in te, recolens sis, 

Quod Deus affligit quos uult deitate beari. 
Impia facta Deus recolit, quia criminis ultor. 
Criminis auctori renouat pro crimine penam. 
Sepe solent clades ob crimina seua tonare. 

S1 tibi contingat committere sorde notata, 
Gloria peccati te nunquam uexet inanis. 

Est pudor immensus aliis recitare pudorem. 

Crimina presbitero retegas, ieiunia 1ussa, 
Cetera mandata studio complectere dulci. 

$1 dare uina Deo renuit tua blanda iuuentus, 
Ultima canities feces saltem det aceti. 

Nemo desperet de se si sit scelerosus, 

S1 sit blasphemus, si sordibus illaqueatus. 
Nam si conuersus sit ei, qui conditor orbis 

Et pater est uenie, dominator, fons pietatis, 
Culpa remittetur, sed culpe pena sequetur. 

S1 quotiens delicta pluunt, foret his Deus ultor, 
Telis letiferis subito gens tota periret. 

Nobis nil medium; mors est aut uita parata; 
Ad libitum Deus arbitrium nobis dedit. Ecce, 
Ignis et unda patet! Ad quod uis porrige dextram. 
S1 te fortunet fallax fortuna beatum, 

Deridere caue fortunis expoliatum. 

Nudatos opibus plures fortuna reliquit. 

Non tibimet tribuas si gazis sis cumulatus; 
Immo Deo gazas danti, gazas reseranti. 

Cum peccare datur, breue sit quod turpiter audes; 
Precipitat plures dulcis fortuna reatus, 

Et facit orcinos eius mitis dominatus. 
Commissum sordens ex consuetudine crimen 
Pro nichilo reputat; non limen criminis esto. 
Ut lucrum faciat, homo nocte dieque laborat 
Inscius an sapiens an stultus erit suus heres. 
Quicquid agat, moriens aliis quesita relinquet, 


Qui nimium recolent animas memorare parentum. 


Pondere magna licet nummorum germinet archa, 
Tecta licet, fundus, pecudes, uineta supersint, 
Fit defunctorum mox arida mentio patrum. 
Nomen aui, proaui cito deuehit aura sinistra; 
Quicquid agat, uermis erit eius proximus heres. 
Eternis dapibus animam, dum uiuis, inesces, 

Ut mundo moriens cum Christo leta quiescat. 
Patria, que cibus est anime potusque salutis, 
Que bona cuncta fouet, semper sit mente locata. 
Patria celestis locus est et causa salutis, 

Patria plena bonis habitantibus, apta colonis. 

Patria uernalis; non est per secula talis. 

Illa quidem rutilis est circumcincta saphiris; 
Illam continue seruant sol, sidera, luna. 

Nullus ibi timor est, dolor, error, nemo laborans, 
Non hyemant in ea pluuie, nix, fulgura, grando. 
Absque labore bonis in ea bona cuncta fluentant. 
Non sitis est ibi siue fames, fetor, calor, algor. 
Prata uirent, florentque uirentia florida; nunquam 
Pascua marcescunt; ibi semper uita perhennis. 
Iste locus iustis datur, iniustisque negatur. 

O miser, infelix, mundana relinquere spernis, 
Que reus inuitus deperdis qualibet hora. 

Pro propria, miser infelix homo, curre salute, 
Libera dum misero tibi sit permissa facultas; 
Incipiat ne uelle tuum, cum uelle nequibis. 

Non sis securus in securis oculatis; 

Actus securos ledit quandoque securis. 

Quod spirat, quod regnat homo, Deus exhibet illi; 
Diuitias dat diuitibus, plenos dat honores, 
Pauperiem dat pauperibus durosque dolores. 

Ut probet ipse Deus opulentos, sic peregenos; 
Primates, inopes maiores atque minores, 

Posset, si uellet, eque fecisse beatos. 

Usibus humanis uariis sunt cuncta creata. 

Fons, mare, terra, seges, apis et piscis, pecus, ales, 
Arbor fructifera nemus et genus omne ferarum, 
Herba, lapis, luna, sol, lux, nox, tempora queque. 
Ista creata Deus homini iussit famulari; 

Ille tamen Dominum renuit contemptor, abutens 
Illius edictis ingratus, sic retributor 

Ingratus fit homo, cui cuncta creata ministrant. 
Tempus preteritum, presens tempusque futurum 
Discretus recolit, fatuus nullum nisi presens. 

Sint tibi preterita, presentia sintque futura 
Gaudia mundana quasi ros, quasi nix, quasi flamen. 
S1 sapientia, si species, si gloria regni, 

$1 probitas, si diuitie, si sint tibi queque 
Prospera, que ualeant hominem seruare beatum, 
Hec te non moueant, licet hec hominem magis inflent, 


235 


240 


245 


250 


255 


260 


265 


Elatosque roseant in mundo; nam uelut umbra 
Transit honor rerum, transit terrena potestas. 

In propriam carnem memor esto linceus esse, 

Ut uideas quod queque caro feni quasi flos fit. 
Pulcra caro nichil est hominis pellis nisi pulcra 
Quedam feda tegens, que uermi fercula fient. 
Fetida sunt quecumque latent in corpore picto. 
Illius est hominis purgatio sordida uilis; 

Vilius in terris humano corpore nil est. 

Pulcra rosis spina spoliatur, fructibus arbor. 
Inspice non quid habes, immo potius quid haberis. 
Uilis nonne cinis? Pretium non ullius oris. 

Sis licet ad presens circumfluus ubere rerum, 
Non tibi diuitie facient augmenta dierum. 

Ignes tertareos, penas perpende futuras. 

Tartarus horribilis locus est caligine tectus; 
Horridus est in eo clamor, timor et tremor instans; 
Hinc sitis, inde fames, grauis hinc fetor, calor, algor, 
Y dre continuos penales ore serentes 

Ignes sulphureos incessanter cruciantes. 

Sunt ibi tortores tormenta timenda tonantes, 
Uulneribus miseras diris animas laniantes, 

Uncis igniferis penas uarias renouantes. 

Semper lictores sunt ad tormenta recentes, 

Impia, seua cohors, in suppliciis sibi discors; 
Dampnant dampnati dampnatos. Heu cruciatus 
Continui renouantur ibi peneque perhennes. 
Omne genus mortis ibi militat, omne periclum; 
Est quoque dampnatis locus horridus iste paratus. 
Talia sperne loca, tales contempne cohortes. 

Hec loca formides, ne sis complexus ab illis. 
Cum pater omnipotens nisi te nil postulat a te 

Te studeas meritis operum se tradere totum. 
Posterior pirgus uite tibi sit specularis. 

Mors latet armata, tristissima tela minatur, 

Et tandem subito prosternit uulnere cunctos. 
Mors fera, quando ferit, stimulo stimulat latitanti, 
Segregat et miseram subito de corpore uitam. 
Aure minas stillat, aurem uellens sonat illa: 

*O morieris, homo, proprie necis inscius hore; 
Falleris; occulte uelox delabitur etas; 

Omnia uerguntur breuiter; tempus nimis instans 
Corpora consumit; paulatim robora frangit. 
Tempora retrograda non sunt que preterierunt. 
Ossa, caro sanguis cinerantur sub pede mortis. 
Impia mors pietete carens communis habetur 
Omnibus; adnichilat omnes, mors parcere nescit, 
Cum uenit hora necis: nescit differre paratis. 
Non illam differre potest auri graue pondus, 
Non genus aut species aut fortia membra potentum. 
Ligneus set sonipes Christi stabulatus in ede; 
Non opus est illum prebenda pascere feno, 

Non phaleris gaudet, freno sellaue nitenti, 

Non ornamenta decorat decor aureus illi, 

Non ferraturas, straturas exigit ullas. 

Non strigilatores captat renuens adaquantes. 
Ignorant latera redas terrasque colendas. 

Illius haud duros labor arduus ulcerat armos, 
Non stimulum metuit, calcaria, dura flagella, 
Non lacerare petit morsu, nec calce ferire, 

Non ob iter lassus incedit nec macilentus, 
Cornipedes celeres non curat uincere cursu, 
Indomitos domitat dominos tamen hic equus insons, 
Omnibus equus equis, omnes equans equitantes. 
Cum decedit homo, palefrido ponitur illo. 

Utens cilicio ueteri pro ueste cadauer 

Defertur templo. Cum cleris presbiter illum 
Psallens precedit; sequitur pro funere plangens 
Gens querulo planctu, lacrimalia tempora ducens. 
Sic equitans arcam tenebrosam fertur ad edem 
Omnibus exosam, que non suffulta columpnis 
Admittit corpus nudum, pectusque lacunar 
Opprimit, et latera paries constringit utrimque. 
Intranti tumulum non est huic ullus amicus, 

Qui uelit esse comes in eo, quo portio nulla 

Est dapis aut potus aut uestis deliciose. 

Non ibi Rufinus, non Albinus regit orbem. 
Feruor auaritis, fraus, rethor, subdolus actor, 

Seua, superbia, liuor edax ibi non diademant 
Principis imperium, nec fortia membra uirorum. 
Non regnant in eo pomposa cohors dominantum. 
Deficit huic tumulo dos forme, gratia laudis. 
Non ibi Roma manus rodens, nec Papa timetur. 
Illa domus nescit quid musica consona pulsat, 


Quid lira, quid cythara, quid fistula, quid tuba, sistrum. 


Nil operatur ibi ueneris furiosa libido; 

Nil muliebris amor, amplexus, oscula blanda. 
Serica fulcra nec alta cubilia sunt ibi strata. 

Non in ea turres, urbes nec menia celsa, 

Non ibi fert fructus arbor, nec auis philomenat. 
Non flores redolent, nec olentis lilia uernant. 
Non ibi fulgent astra micantia, sol neque luna. 
Queque caro parili trutina trutinatur in illa 

Ede tenebrosa, qua nil regnat nisi uermis. 
Uermis ibi princeps, rex, dux, comes est titulatus 
Solus in ede sua nullos sitiens famulatus. 

Tu qui uiuis homo regnando, qui morieris, 
Respice quid misera caro sit, quid uermis in ede. 
Nil nisi corpus habes proprium, miser exul; in illa 
Cum prece uel pretio uel furto uel nece uel ui 
Omnia que propria numeras fient aliena. 

Aufert hora breuis que tempora longa dedere. 
Non sunt supplicia luctus, dolor, exilium, mors, 
Immo tributa fera uiuendi sunt data nobis." 

Non animo motus sis, si quis regnet iniquus; 
Eius diuitias contempnas ferre moleste. 

Ultio diuina licet eueniat nece sera, 

Illa tamen regnum subito subuertit iniqui. 
Uiuere permittit inhonestos inter honestos 
Altitonans, omnes communi sole maritat. 
Plures, ut Iudas, in nequitiis tolerantur; 

Plures, ut Petrus, a Christo corripiuntur. 

Non inflatus eas licet ortu nobiliteris, 

Quo plus posse tibi sit, plus tibi prouidus esto. 
Posse nocere sat est, cum sit tibi posse nocendi. 
Nulli dampna pluas, dum uertice sidera pulsas. 
S1 bonus es morum, prudens, discretus, honestus, 

Ex tumidis uerbis prauorum ne mouearis. 

Praua solent praui fari, que non meruisti; 

Hec non iudicio sed iniqua mente pruinant. 

Laus est discretis a prauis uituperari. 

Lingua tumens felle semper linguatur inique. 
Cum maculosa sonat mendax infamia de te, 
Perfer ad extremum; dampnat mendacia uerum. 
S1 sit homo felix sapiens, erit inuidiosus; 

Inuidus est, si sit infelix panniculosus. 

Sepius inuidia parit et pluit intima dampna 
Pluribus iniusta, que non meruere subire. 

S1 parit inuidia socios tibi forte nociuos, 

Audi, dissimula: uinces patienter iniquos. 

S1 fortuna tibi plenos philomenet honores 
Ditando uariis gazis, pius esto benignus, 

Gratus sanguineis; ingratos corripe uerbis. 

S1 tua proficiat illis correptio sana, 

Letifices super hiis, fatuos quod defatuasti. 

$1 fatui fuerint subuersi turbine sensus, 

Non homines fatuos habeas homines quasi nullos. 
Uestes des nudis, dape si fuerint satiati; 

Nil erit ex ueste, grates redimas tibi dignas. 

$1 quis eis dampnosa serit, sis uiribus ultor; 
Offensam licet urticent, tibi sis tamen Hector. 

Est scelus immensum proprios odisse parentes, 
Est genus ignauum, prauum, nequam, scelerosum. 
Quod deturpat eos; genus est de semine Iude. 
Uerus amor constansque fides cum stare sinistrant 
Inter sanguineos, quos ira, superbia, liuor, 

Fraus, scelus assidue stimulant, stet pax simulata. 
Talis honor tali seruetur sanguinitati. 

Sanguineos qui dedecorant, sint dedecorati; 
Testiculis, oculis, pedibus fiant uiduati. 

Tempore pacifico, peruerso tempore caros 

Dilige sanguineos, caros pariterque sodales. 
Crebra tuis qui dampna pluit, tibi sit uelut hostis. 
S1 ferus innocuo, tacito tibi dampna propinet, 

Illa pius, tacitus patienter ferre memor sis. 
Impatiens si ferre nequis, tibi quere iuuamen, 

Quere patrocinium magnatis, gratia cuius 

Te foueat, te respiciat; te seruet amice. 

Quem defensorem munuscula sepe titillant, 
Sepe titillari gaudent donis opulenti. 

Dans etenim uincit, cum uincunt munera dantis. 
Ille preces fundit steriles, qui munera differt. 
Est res tuta nimis tutore potente potiri; 

Sepe nocere solet nocuus tutore carenti. 
Clemens esto bonus uicinis et moderatus, 
Non scintilla fouens iras, accensa furore; 
Illorum pueris famulis nil turpe sagittes; 

Tu pecudes pariterque canes a uerbere serues, 
Lesio nam talis inimicam nuntiat iram. 

Sis socius sociis, habearis amicus amicis, 

Ne de te uere ualeant inimica rotare. 

Inuidia tacti mendacia si qua caminant 

De te, sustineas dum decidat illa procella. 

Si quis uicinus uicinis seua propinet, 

Et malus incipiat male uicinis dominari, 

Cum pede, cum cornu feriens mala germinet illis, 
Mox cum uicinis uigiles subuertere prauas 
Seuitias; pes neruetur, cornu resecetur. 

Non nisi suppliciis genus emendatur iniquum. 
Contra conciues solus contendere nolis. 

Ius licet illatum tibi sit, tamen esto modestus. 
Hostibus armatis non obuiat hostis inhermis, 
Nemo uelit dente dentes corrodere lime. 

Si probus et pius es, humilis liberque fidelis, 
Esse tuum nihil est conciues inter iniquos. 

S1 tibi mansio sit, tibi si sint edificata, 

Illa prius uendas pila quam sis inter atroces. 
Non apud orcinos pietatis opus reperitur; 
Orci seua cohors nihil exercet nisi seua; 

Est res seua nimis cum seuis uiuere seue. 

Qui se furfureis commiscet, furfureus sit; 
Esce quisque suis se miscens esca suis fit. 
Inter conciues preclaros pax sit in urbe. 

Illos connodet constantis fedus amoris. 
Egrotat titubatque foris, quod dissidet intus. 

Nempe bonis placita constant que pace reguntur. 
Impius est ciuis qui ciuibus impia format. 
Conciues tibi uicinos unius amore 

Non culpes, nec dedecores sermone uel actu. 
Arbitror indignum ciuem digno sociari 

Qui nescit ciui fidei seruare rigorem. 

Pacem ciuilem uitiis uiolare caueto. 

Dilige uicinos, uicinis esto benignus; 

Uicinis placuisse suis non ultima laus est. 

$1 desint uires, promissis, fraudibus hostem 
Fallere muneribus caute lex est sapientis. 
Prouidus, astutus pugnam parat hostibus; absens, 
Decertans secum sine pugna pugnat operte; 
Sic sapiens pugnans uindictas format opertas, 
Dum latitans hostis uictor pateat manifestus. 
Hosti dat uires qui cedit uiribus hostis, 

Est res nempe grauis homini, res exitialis, 
Que sibi funestis proponere blandia cogit. 

In malefacto quando superbus se fore uictum 
Ore tonat, lesi per eum uindicta quiescat 
Corporis; ad penam satis est cuiusque superbi, 
Actibus in propriis quod se clamat superatum. 
Dum furor hostilis scintillat pectore triste, 
Peruigil hostilem studeas sedare furorem. 

Cui pax languescit non pacifice requiescit. 
Nemo uadat ouis quem letifer hostis ouilit. 
Nullus inermis eat, cum uulnera seua minantur. 
Premunita minus collidere tela solebant. 
Senior insidiis fit sepius obuius hostis. 

Acrius hostiles cum fulgurat ira furores 

In te, protector tibimet solertior esto. 

$1 tibi sit uerna, tecum sit uerna uiator 

Arma gerens; non solus eas; tibi prouidus esto 
Hostibus occurrens, et tutior ire ualebis. 

Non preceps stolide maiorum uiribus obstes: 
Immo caput ducas que te perducat arundo. 
Ipse licet lesus sis a dominante, quiescas. 
Illum ne moueas, ne te dampnosa sequantur. 
Non lupus a sompno turbetur dum requiescit. 

Ne ferus insurgat in te qui parcere nescit. 

Casu turbo ruens sopitos suscitat ignes. 

Cum tua sit manus ore lupi detenta, tacens sis, 
Absque minis patiens, humilis; lites tumulentur; 
Pollicitis, precibus, donis manus eripiatur. 
Plena scientia, plena potentia, plena uoluntas, 


Quo simul hec tria conueniunt, male ledere possunt. 


Cum maiore suo furor est contendere uerbis; 
Maior sepe potest ulcisci, cum uolet, iras. 
Ponitur in biuio qui lites cum pare format, 
Estque pudor rixas aliquas conferre minori. 
Qui lites agitare sitit sibi litigiosum 

Querat consimilem, cum quo lis possit arari. 
Omnimodam litem sapiens uitat uelut hostem. 
Incipiens rixas tumidas non efficit illas, 

Sed responsa tonans; respondens esse caueto. 
Solus rixari, solus pugnare nequibis. 
Uerberibus, uerbis inopes collidere nolis; 
Sepe solent inopi crescendo crescere uires; 
Sepe solet miseros subito fortuna beare. 

Ex longo recolunt male facta rependere tales. 
Ex insperato dominatus uberat omen. 

Non tibi sit uilis pullus uillis oneratus. 
Quicquid honoris habes famuletur utrique parenti; 
Hoc iubet astra regens Dominus; iussum teneatur. 
S1 genitur, genetrix annis sint inueterati 
Inualidique sui uili senioque grauati, 

Non necis optator illorum sis nec amator, 

Ne cladis natus fias propter dominatus. 

Uota Deo licita conserues more fidelis. 
Illicitum uotum non obseruare teneris. 
Putridus hedire ueterano crimine nolis. 
Crimina sepe solent ueterana nouare pudores. 
Tangere uelatas, moniales, anachoritas, 

In consanguineas proprias non esto Iudeus. 
Commatres uel filiolas uiolare refutes. 
Tangere sanguineas caueas natas, genitrices. 
Immundos, paticos, percussores fuge molles. 
Non puer immundus alter fias Ganimedes. 

Sorde puer potus, sordem sapit inueteratus. 
Diuitiis si forte tuis fueris uiduatus, 

Rebus in amissis patientis Iob memor esto. 
Naufragio si perdideris, non inde dolebis, 

Sed gaudere uelis, quod idem uitare ualebis 

Nil prodest passum tibi commemorare periclum. 
Nil lacrime prosunt cum sit submersa carina. 
Fortis in aduersis Christum laudare memor sis. 
Sit modus in mente, si fert fortuna dolores. 
Sollicite trepidos aliorum respice casus, 

Mitius et poteris exemplis ferre labores. 

Pectore fert casus sapiens patienter amaros. 

Qui dolet amissis rebus dampnum sibi binat. 
Spes tua non titubet, dampnum licet illa propinet. 
Prospera contritis post aspera sepius undant. 
Rebus in aduersis spes est uia prima salutis. 
Aspera sic metuas ne spem formido subundet. 
Ia bonitate Dei spem ponat quisque fidelis; 

Cum sit in aduersis Deus eriget illum, 

Et ueniet uotis succursis gratior hora. 

Languor continuus, proprios si dequoquit artus, 
Languoris stimulum mitis perferre memento. 
Morborum stimulos Paulus uirtutis amore 
Sustinuit patiens; sit in hoc speculum tibi Paulus. 
Sepius emendat animam languore coactus. 
Morbi mole iacens medicos tibi consule fidos; 
Illis consultis medicalia 1ussa sequaris. 

Sepius egrotis prestat medicina salutem. 

Iupiter altitonans si sis dominator in orbe, 

Nil tibi languenti poterit conferre potestas 
Preter consulere Christum medicosque fideles. 
Dum nouus est morbus morbo medicina ministret, 
Est rea dura graues morbi tolerare dolores. 

Cum morbo res est; uinces uel uictus obibis. 
Tempore peruerso mortem captare caueto. 

Uelle tuum semper diuinum uelle sequatur. 
Expers languoris nunquam languore grauatum 
Deludas, noceas, nam sunt latitantia Christi 
Intima iudicia, librantia quelibet acta. 

Inscius es tibi qui poterunt emergere morbi; 
Lege pari uariis morbis exponitur omnis. 
Esse uiri scire sitiens, non eius ab hoste 
Explores quis sit, quia semper detrahit hosti 
Hostis uipereus; non hostis ab hoste probatur. 
Qui fuerint mores hominis uicinia nouit. 

Non cruce torquendi redimas suspendia furis. 
Qui furem redimit sese cum fure cathenat. 
Non tibi iacturas faciant laudes populares; 
Sepius inquiras que de te fama loquatur; 

S1 peruersa canet, cancelles que canet illa. 

$1 tibi laus detur, oculatus sis tibi iudex. 
Prauus adulator tibi non sit consiliator: 
Nesciat archana tua; que sunt consule sana. 
Prauus adulator, mendax, lingua uariator 
Regnat, laudatur, laudando magnificatur, 
Inter magnates magnus fertur fore uates. 
Ueridicus, fidus, stabilis, uirtutis alumpnus 
Nullius est pretii; quicquid commendat acessit. 


Nos equidem scimus quod ob hoc fit uilis et imus. 


Est uir fidus egens, est diues federa ledens. 
Uera fides teritur omni famulo uiduata; 
Subdola fraus colitur omni populo uenerata. 
S1 qua tibi uilis res sit qua sis oneratus, 

Illam collaudes cunctis, illam uenereris. 

Sic citius uilem poteris detrudere mercem. 
Utilitas lateat, quam libras posse iuuamen 
Ferre tibi; tacito fiat, ne sit tibi quisquam 
Uicinus nocuus, super hoc qui possit obesse. 
S1 dominus tibi uel fidus secreta sodalis 
Committat, corde tacito commissa reconde. 
Digna tegi nunquam retegas consulta patenter. 
Ira licet lites uobis alterna fauillet, 

Horum dum seruas animo secreta serata, 
Conciliatus eis dilectior efficieris. 

Absentem socium nunquam rodas uel amicum. 
Uersus eos fidi non fedus inescet amoris. 
Oscula facta tibi non fiant oscula Iude. 

Cui dederis pacem conserues federa pacis. 

Cui pax uera datur, pax in solidum teneatur. 
Pax ignita face nihil est nisi pax sine pace. 
Iras pace data non est meminisse bonorum. 
Nulla Deo placita redolent sine pace perhenni. 
Intima consilia tua nesciat intimus hostis 

Cui mala sulcasti, licet oscula dentur amici. 
$1 sit trux animo recolet malefacta remissa, 
Mente serabit ea, dum reddit qualia sensit. 
Iras preteritas animo serat omnis iniquus. 
Corpus habere potes, sed corde carebis iniqui; 
Sepius ore rosans odii fert semina mente. 
Non sis uerbosus nec uerborum repetitor, 
Non percunctator, non improbus esto locutor. 
Sepius ex tumidis emergunt iurgia uerbis. 
Iurgia scintillant iras, ireque furores 
Tartareos, odium, letalia uulnera, cedem. 

Est uia peccati sermonis immoderati. 

Dicere plurima tu minime potes absque reatu, 
Crimina nascuntur cui multi multa locuntur. 
Hoc tibi, care, caue cui, quid, cur, quando loquaris, 
De quocumque uiro, cui dicas, sepe uideto. 
Est uirtus tolerare malos inimica tonantes. 
Cunctas uirtutes solidat patientia uera. 
Semper in aduersis guadet patientia mitis. 
Mites, corde pios, patientia tollit ad astra. 
Fert patiens casus omnes patienter amaros. 
Lingua puerpera fit odii fideique loquendo; 
Pace perhennatur amor, ira pax uiolatur. 

Osse carens lingua quandoque teri facit ossa. 
Que mala sunt nutu uel signis desine fari; 
Hec mala sepe nocent plus uerbis ore relatis. 
Sepius enodat animos opulentia prauos, 
Senius immanes paupertas conserat iras. 

Sunt humiles inopi casu non pectore plures. 
Dum fuerit fellitus, egens, algore grauatus, 
Greculus esuriens, mendicus, uermiculosus 
Seruiet ad placitum cunctis quasi uernula liber. 
Pauperies si forte suas subuertere possit, 
Officium pictum, libertas picta peribit. 

Non omnis, cui concha patet, scit quid latet intus. 
Lis, leuitas mentis, amor, ebrietas, furor, ira, 
Liuor edax, odium secreta latentia pandunt. 


Hinc tibi, care, caue cui, quid, cur, quando loquaris. 


Uerba 10cosa tua sint queque, faceta, polita. 
Ore tuo nulla procedat feda loquela; 

Feda loquela uiri discreti dissonat ori. 

Sepius obscenus subuertit sermo loquentem, 
Non auditorem; caueas ne feda loquaris. 

S1 qualiscumque fuerit specialis amicus, 

Qui tumidas iras in te seruet, tacitus sis. 
Uincere si cupias inflatos, uince tacendo. 

Ob leue colloquium non spernat amicus amicum. 
Non est spernendus, immo tolerandus amicus, 
Qui boreat stolidas lingue leuitate loquelas, 
Turpia qui fatur, amens qui magna minatur. 
Talis amicetur, tibi qualis amicus habetur. 

Illud amare decet quod cogere cogit amare. 

$1 fuerit uerus sermo quem spinat amicus 

In te, perpendas merito te ferre pudorem. 

Siste tonare minas cuiquam qui paruulat illas. 
Lance pari librare caue fera uerba uirorum. 
Queque mine cuiusque uiri pariter metuende 
Non sunt: sepe minus faciunt qui magna minantur. 
Sepe minas metuit dum fulminat igne minarum. 
Sepius in rixis timor est, sine uulnere uulnus. 
Lites siue minas pudor est formare minanti. 
Est meretricalis certantibus ultio talis. 

Res homo proponit, rerum Deus ordinat esse. 
Esse quod ipse putat, nihil esse Deus facit esse. 
Sic Deus ipse uices rerum uariat dominando. 
Ira, furor, mentisque calor si pectore regnent, 
Quod casu caris peruersa loqui tenearis, 

Sic irascaris, quod non mala tanta loquaris, 
Quin de iure queas culpatos deinde probare. 

S1 rude uis fari cuiquam, circumspice quis sis, 
Quis sit cui loqueris, uel cuius conditionis. 
Alloquio fellis caueas quemquam stimulare, 
Nam poteris tali semel aspera uerba tonare, 

Tempore perpetuo qui te desistet amare. 

Lingua loquax, modicum membrum, clauis sera cordis 
Conserat et reserat que sunt bona uel mala mentis. 
Discretus, lepidus sis actu, mente, loquela. 

Sit locus et tempus tibi nauis et anchora, remus, 
Sepe nociua tibi cumulanti pauca loquaris. 

Casu bile tumens ad rixas ne monearis. 
Secretum socio poteris conferre fideli. 

Dic quibus in terris poterit fidus reperiri. 

Fidus enim coruo consors est rarior albo, 

In questu proprio quia proximus est sibi quisque. 
Nemo quidem redolet perfecti fedus amoris; 
Nulla fides hodie; socii periere fideles. 

Iam periit Pylades, periitque fidelis Horestes. 
Heu fidei nati miseri sunt sub pede strati, 
Suntque doli geniti domini super alta locati. 
Tutius et melius et sanius est tibi soli 

Quod tua secreta logices, quam fictus amicus; 
Cum secreta tua fuerint cuiquam reserata, 

Illius imparitas paritas tibi fiet operta. 
Propositum celare suum lex est logicorum. 
Actibus esto tuis tacitus, consultor opertus. 
Discreti, taciti gestus sermoque timentur, 

Plus metuunt gentes tacitos quam magniloquentes. 
Pectore non lingua tua sit persepe loquela. 
Sepius obliquus fit rectus amicus; ob illud 
Preceptum tibi do, quod sis super hoc repetitor. 
Quamuis ceca dea cunctos obliquet amicos, 

Tu tamen in minimis non sis obliquus amicis. 

In minimis rebus plebs contestatur amicum; 

Per medium terebri dinosci posse foramen. 
Contra fellitum fronti crucis imprime signum. 
Fel gerit in corde fellitus fictus, in ore 

Mel; dat amicitias verbis; mentitur et illas. 

Se seruare fidem iurat cunctos et honores, 

Se dignos conferre tibi spondet famulatus. 
Firmat uerba fide, firmat fallacia queque; 

Ut grauius fallat fellitus talia spondet. 

Talia dum iurat iurando uerba superbit 

Falsa fides, falsa iuratio, falsa loquela; 

Uulpis cauda, lupi pilus illi frausque coherent. 
Blanditiis fruitur presens, absensque uenenat 
Fellitus, felle linitus uipereali. 

Gaudet habere uias alternis fraudibus usas, 
Applaudens sociis steriles promittit amores; 
Dat corpus, dat opes, dat mentem lingua rosata 


Que rosat hoc uacuum: *Mea sint tanquam tua posco." 


Auribus instillat secreta suis uelut instans 
Intestinus amans suus esset in omnibus ille. 
Sic linit, donec uident quod ledere possit, 
Lingua uiri picti; mens perfida sic male pingit; 
Retibus irretit alios sic peste togatus; 

Pestifer hostis eis sese sic intimat hostem. 
More canis cauda congaudet, dente caninat 
Subdolus, ac illi credenti subdola trinat. 

Est equidem facile sub amici fallere forma. 
Uerbis mellitis felliti credere nolis. 

Pestes letifere sunt ex hiis sepe secute 
Lenibus et blesis sermonibus atque politis. 
Ridenti facie simulata loquuntur iniqui. 

Non circumueniant te collo brachia nexa, 
Oscula nec blanda, nec pessima lingua dolosa. 
Semina uirosus uir spargit amara doloris, 
Libertatis opus exterminat omnibus horis; 
Nescit enim rabies inimica quiete potiri. 

Seuit in acceptos ut sic mala posse probetur, 
Dormit in omne nefas, uigilat, sedet, ut scelerosus. 
Et tormentorum gaudet nouitate nouorum, 
Cunctis penalis est, cunctis exitialis. 

Mens et lingua tument illius felle ueneni. 

Non nimis est facile sceleroso degenerare; 
Quod natura negat Deus illud denegat esse; 
Nunquam promoueas nequam, licet ille tibi sit 
Sanguineus, socius, uicinus, dictus amicus; 
Huic colluta bona steriles numerantur in usus. 
$1 tibi seruiuit nequam, mox solue laborem 
Officii, ne detur ei tibi causa nocendi. 

Ob benefacta tibi nunquam malefacta rependas, 

Sed benefactorum liber memor esto tuorum, 
Ob collata bona plures mala sepe pruinant. 
Non sis festinus benefactorum retributor, 

Te dator offendat magis inuitus capientem, 
Cum retributore ne sint tua dona recisa. 

Non collata tua referas cuiquam benefacta; 
Illa bonus recolit animo, bonus illa rependit; 
Ergo malus nunquam relegit, malus illa subundat; 
Ergo non opus est danti benefacta referre. 
Impius, infidus, ad cuncta sinistra creatus 

S1 bene cumque facit casu, fel creditur esse. 
Pacifici multi tibi sint plures et amici; 

Et tibi de multis sit consiliarius unus, 

Cuius consilium cuiusque fides bona, uera, 
Grata, salutifera tibi sit, uenerabilis, equa. 
Fili, consiliis non sis indutus ineptis. 

Consiliis prauis plures periere periti. 

Consilio tibi cum sit opus perconsule canos 
Mente uiros, qui consilii sint pectore sani; 
Illis consultis animo consulta cathenes. 

Utile consilium trutines pretiosius auro 
Consilium nocuum sequitur manifesta ruina. 
Sepe suo nocuit domino consultus auarus, 
Eius auarities nummosis nexa cathenis 

Premia furtiua coluit dominoque nociua. 
Quisque numisma sitit consultus in ede potentis. 
Copia thesauri constans censetur amicus; 

Est ualidis, est inualidis uite medicamen, 

Quo semel inuento nihil est pretiosius illo 

S1 tibi sit carus, fidus, specialis amicus, 

Unio sit fidei, uelut expedit inter amicos; 
Assit amor constans, absit timor omnis herilis, 
Absit fictus amor, absit simulata loquela, 
Absit auaritia que federa rumpit amoris, 

Absit naufragium fraudis, scelus omne quiescat. 
Iras pestiferas ignoret fidus amicus. 

Non in amicitia solida patet ulla litura. 

S1 quis inops fuerit qui te duce forte resurgat, 
Teque iuuante miser subitos adquirat honores, 

Omnia que subito facient de paupere ditem, 

S1 sit iniquus, eris primus cui dampna parabit. 
Paupere fellito nihil acrius esse notato; 

Dum sit ditatus tibi fel pro melle rependet. 

S1 tibi suspectus sit iners biuialis amicus, 

Qui te colloquis absentem turpet amaris, 
Dissimules uerba que de te fatur amara. 
Tutius est meliusque tibi quod pictus amicus 
Et dubius pateat, quam notus pestifer hostis. 
S1 fueris tutus quod te sint dampna secuta 

Per socium pictum uel amicum larueolatum 
Os, mens subsileat faciesque rosetur amici, 
Dum locus et tempus subeant quibus illa rependas. 
Uindicteque mora septennis fabricet arma; 
Anglica septenne gens votum soluere nouit. 
Partibus equoreis si seuiat aura procelle, 
Expectant auram placidam transire uolentes. 
Ultio festina fit multis sepe nocius. 

$1 fueris seuus inimica resolue tacendo; 

$1 pius es, pietate uelis quod obest nihilare. 
Est tibi pura salus inimica remittere pure. 
Omnibus ingrata pietas iacet heu iugulata, 
Impietas grata regnat cunctis comitata. 

S1 quis de socio famulo tibi plantet in aure 
Uerba malignosa perhibens: Sunt uera, probata 
Que refero, sed ei nollem reserata quod essent 
Me tibi dicente," careant hec pondere ficta. 
Non debet fictis discretus credere dictis; 
Uerba susurronis tibi non plantentur in aure. 
Qui sitit ulcisci sibi queque nociua, vel omne 
Ius proprium petere, paucis gaudebit amicis. 
Cum cumulante tibi mala plurima pauca loquaris; 
Casu bile tumens ad rixas ne mouearis. 

Cum tibi dampna tonant inimica peste tyranni, 
Undique uenales donis tibi quere potentes, 


Qui quocumque modo dampnoso dampna rependant. 


Munera si desint, precibus solides tibi pacem. 
Pro quo vel quare lites uel bella parare 
Ac cumulare uelis, tibi iudex esto fidelis. 

Decertare uolens trutinet primo studiose 


Quem fructum poterit hinc carpere uel quid honoris. 


$1 uario fuerit tua mens hamata dolore, 

Sit facies leta, mentiri gaudia discat. 

Est facies oculus mentis persepe secundus; 

$1 titubat facies, animus titubare uidetur. 

Est quoque difficile tristi simulare 10cosa. 

Est laus scire suum risu clamidare dolorem. 
Gaudet in aduersis alienis omnis iniquus; 
Precedat proprios gestus mens, palpebra, gressus. 
Naufragium si forte tuum fortuna redemit, 
Portum conserues, mare rursus adire caueto. 
Progressus, reditus, maris inspice mille pericla; 
Naufragus infestas nimium metuit maris undas. 
$1 semel es lesus hominis fallacis ab hamo, 

Ne fallax iterum circumspice lesio fiat. 

Est stolidi bis deludi, semel est sapientis. 
Pauperiem, penas internas nesciat hostis; 

Tali pauperiem poteris reserare latentem 

Qui uellet miserum te mendicare patentem. 
Curia regalis, si te subnutriat alis, 

Famine nectareus habearis. Fabulla nulla 
Exeat ore tuo qua pro mendace proberis. 
Sepius incurrit culpam uitiosa loquela, 

Sepius et leuia confert mendacia fari, 

Et persepe nocet ueris sermonibus uti, 

Cum risum reddis, tenuis sit risus 1n ore; 

Est hominis sani capitis ridere modeste; 

Est hominis uacui cerebri crispare cachinnos. 
Dentes labra tegant cum risus gaudia prestant. 
Auditu placito cunctis affabilis esto. 
Temperiem serues; domino renouare caueto 
Turpia de socio, domini nisi ledat honorem. 
Rusticus in socios non sis agnominis autor; 
Carmina famosa, blasphemia, scandala nulla 
Emergant a te; non consors turbinis esto. 

Forte sedens banco caueas pede tundere bancum. 
Cum puer es, puero tibi sessio sit puerilis, 
Cum 1uuenis, iuueni tibi sessio sit iuuenilis, 

Cum sis dignus herus, te sessio seruet herilis. 
Colludens sociis socios collidere nolis; 

Ludere nolenti tecum desiste iocari. 

Absque mora redimas promissum more fideli. 

Qui cito dat bis dat; det ob hoc cito, qui dare spondet, 
Quisque dator; tollit grates omnes mora dandi. 

De facili spondens non fias Protheus alter, 
Omnibus omnia dans uerbis, tibi queque reseruans. 
Non tua promissa certissima deuehat aura, 

Que, mala si pariant cuiquam uel amara, quiescant. 
Munere promissum uestitum dulce saporat, 

S1 fuerit nudum pretii priuatur honore. 

Perdere plura uelis, unum semel ut bene ponas. 

S1 sis pollicitus in agendis ferre iuuamen 
Cuiquam, pollicitum constans seruare labores. 

$1 das almerium cuiquam, ioculare sit intus, 
Aureus anulus aut firmacula uel speciata 

Saltem uel semen quo gens persepe potitur. 

Tu caput inclines cunctis, illosque salutes 

Mitibus alloquiis, simul hiis assurgere discas. 
Omnibus applaudens cunctos uenerare meantes. 
Crura manu teneas dum se discalceat hospes; 
Poplite curuato pedibus stramenta ministres; 

Sorde pedes tactos dominantis dum lauat ullus, 
Stent famuli genibus, lotos mox mappula tergat. 
Diuitis in mensa cenando pauca loquaris, 

Ne dicare loquax uel garrulus inter edentes. 

Esto uerecundus, reuerentia sit comitatrix. 

Nulla facetia confert, nisi sit moderata. 

Dilige temperiem, si diligis esse facetus. 

Paruus in ore bolus ponatur, dente teratur 

Urbano; conuiua tuus dum fercula scindat, 

Non comedas, nec ea scindens comedat nisi iussus. 
Quod satis est panis uel carnis scindere cures. 

Non nimium paruos carnis nimium neque grossos 
Scinde bolos socio mense tecum residenti. 

Non admittat eos discus, sed crustula panis; 

Cum cultro tractu prolixo scinde facete. 

Scindendo carnes conuiua peripsimet illas; 

Postea pane tuo cultrum tu terge popatum. 

Pani pretoree uires obsistere nolint. 

Artocopus primo scindatur, dente teratur; 
Scindere post prandere licet cum furfure panem; 
Frangatur calidus panis; carnes leporinas, 
Agni, cuniculi, porcelli frange recentes. 

Queuis scindatur que pastillata caro sit. 

Balane carnes, phoce, cetique secentur; 

Nec minus assatam scindes, quecumque sit illa; 
Congrus cum rumbo, salsum scindatur et allec. 
Dum calices haurit socius, prandere quiescas; 
Altitonare caue Wesheil nisi precipiatur. 

Dum cibus ore patet, os pocula nulla saporet, 
Dum cibus ore latet, uerbis non lingua ministret. 
Non tantus sis in ore bolus positus comedentis 
Quin ualeat plene fari si conueniatur. 

Bachi more caue calices haurire gulose. 

Sit sapor exhausti potus sine peste pudoris. 
Non manifestata sint in te signa Lyei, 

Exilium mentis per pocula ne patiaris. 

Potibus expositus et Bachi legibus herens, 
Dum putat haurire calices, hauritur ab illis. 
Materiam Veneris incendunt pocula Bachi. 

Est genitor Veneris Bachus: Veneris genitique 
Et genite Bachi sumus omnes; ergo colentes 
Bachum cum genitis genite decet esse clientes. 
Potibus assiduis non deditus esto gulosus; 

Ad calices prona non sit tua uox neque palma; 
Ignores potor quid sit transgressio potus, 
Lingua tua sana non sit uiduata loquela, 

Nec sit deficiens tibi pes sub pondere uentris. 
Destruit ebrietas animos cum corpore gazas, 
Ebrietas nil est nisi demonis ignis adurens. 
Detegit archana Bachi furiosa procella. 

Bachus fundit opes, opulentum pocula reddunt; 
Bachus bella parit, ad pugnas armat inermes. 
Ebrius exclamat: Quis sum? Vir nonne potens sum? 
Copia creuit opum mihi, iam nil debeo regi." 
Equora pollicitus, montes, dat cuncta petenti; 

Sed cum mane uenit, data noctu sunt uelut aura. 

Fecundo calice si crescant cornua Bachi, 

Ore, manu nullum ledas, nec calce sigilles, 

Nec stes, nec sedeas tua mentis operta recludens. 975 
Lingua, manu, gestus, pes signant ebrietatem. 

Sensatus proprii memor efficiaris honoris. 

Inguinis et capitis animo discrimina serues. 

Indulgere dee noli que thait amantes. 

Prouidus effugias mores, uestigia uulpis 980 
Que satiata cibis lasciuos esurit usus. 

Dum fouet ebrietas uenerem, manet ignis in 1gne; 

Quo magis est ignita mero Venus est magis ardens. 

Omnibus omissis sompnus tua membra cathenet, 

Sic melius poteris potus tumulare pudorem. 985 
S1 dormire nequis, simulatum sterte soporem. 

Sompnus demit opes quas pocula plena dedere. 

Non dape uel potu stomacum cumulare labores, 

Tempore paschali tua ne ieiunia plores. 

Ad mensam conuiua sedens non accubiteris, 990 
Accubitare tue poteris, sed non aliene. 

Incolumis uescens non puluinaria ponas 

Sub cubitis, sedeas ad mensam uertice recto. 

Ante cibum licite fiat laxatio zone. 

Uersus prandentem tecum tua lumina sepe 995 
Luscentur; dominus dorsum non cernat edentis. 

Dente semel tacta panis non frusta reponas 

Pulmento; non adiaceant coclearia disco: 

Non onerata cibo sint cum ponantur in ore, 

Haustu ne nimio cadat esce pars ab eisdem. 1000 
Non obstet dapibus pollex sumptis cocleari. 

Non uno comedant duo conuiue cocleari. 

Que comedi ualeant coclearia non tibi fiant. 

Cenando cultro, cocleari ludere noli: 

Pocula cum dapibus in mensa sint tibi ludus. 1005 
Post escas sumptas mappa coclearia tergas. 

Non comedens facias alienis potibus offas. 

Fercula nulla petas; que sunt presentia sumas. 

Pocula non poscas nisi que pincerna propinet. 

S1 dapifer sis quod placeat tibi posce, iubeto. 1010 


Potus siue dapes cuiquam si mittere cures, 
Tecum uescentis assensu mitte sodalis. 
Escarum, potus sociis dator esto facetus; 
Semper honore frui sitias: gula cedat honori. 
Non culpare uelis escas mensis alienis; 
Escas non comedas postquam culpaueris illas. 
Non fodeas dentes festucis nec genuinos; 
Birro, si sit opus, illos conterge fricando, 
Ne quid turpe latens inter dentes uideatur. 

S1 sorbere licet, noli sorbere gulose. 

Non consuffletur assatus panis ad ignem, 
Coctana, mala, pira, licet illa fauilla fauillet, 
Ad libitum domini tergantur siue lauentur. 
Pedi confixi sint pani coctana supra. 

Cortice nudato mense frigdata gerantur; 
Diuerso uase pira sint et mala reposta. 
Incoctos fructus si patronus tibi mittat, 
Gratis uescaris, non corticibus spolientur; 
Cum fuerint fructus cenati pocula dentur. 
Pulmentum calidum flatum non sentiat oris; 
Panis frustretur in eo, simul exagitetur. 

S1 placeat, panis crustella uel cocleari. 
Salsa, pulmento mappam maculare caueto; 
Pectoreas uestes non cenes more bubulci; 
Non caput inclines disco; ceruice leuata 
Consedeas tacitus, non circum lumina ducens. 
$1 lacet in disco pinguis bolus ante sodalem, 
Illum non digites, ne rusticus addigiteris. 
Non intrent simul in disco digiti sociorum. 
Indice, pollice queque cibaria sume facete, 
Ne popet exterius carnis piscis popa labra. 
Lingere contempnas digitos pinguedine tactos; 
Non circumtergas digitis uel pane scutellas 


Pulmentum comedens digitos non excute disco. 


Non tibi sorbenti pulmentum palma reseruet 
Discum, nec lesca panis circumrotet illud. 
Naribus emunctor, nec rusticus ore screator 
Sis cenans; tussis si te premit, opprime tussim. 
$1 ructare uelis, memores spectare lacunar. 

In palma naris cum sit purgatio facta, 

Sordes in palma missas oculare caueto. 

Non ultra mensam sit facta screatio; birro 

S1 dorso nequeat, fronti purgatio fiat. 

Sit tibi sedile tornatile tale paratum. 

Quod ualeant in eo residentes retro screare. 
Versus heros uel heras extendere brachia spernas, 
Versus eos naris purgatio nulla sit; oris 

Turpe quod eiectum sit, ab illis mox sit opertum. 
Fercula uel potus quos mittit herus tibi uel dat, 
Sumat utraque manus cum pleno uocis honore; 
Pregustes, conuiua tuus post inde saporet. 
Nullus in ascensum det pocula sic sibi missa, 
Siue dapes in descensum gustent comedentes. 
Cum domino conuiua sedens disco simul uno 
Concenes lepide tacitus, nisi conueniaris. 

Ad iussum domini potes; cum det tibi potum, 
Accipias, potes, aliis potum dare cures. 

Non calicem reddas domino nisi "prebibe" dicat. 
Cum tibi prestiterit potum, non dic *mihi potes." 
Ex dapibus positis disco domini dare nolis. 
Docta tenere diu cupam non sit tua dextra. 
"Prebibe" non dicas, tibi cum pincerna propinet. 
S1 dicat "Wesheil" responsio sit tua *Drincheil". 
S1 tamen ex casu tibi sit pincerna puella, 
Dicatur licito *mihi prebibe dimidiando." 

Non domini mensa domino potante bibatur, 

Nec tunc cenetur; teneant mappam residentes; 
Astantes mense famulentur poplite curuo, 

Dum dominus potat, docti pretendere palmas. 
Cena potest fieri sine mensa, non sine mappa. 
Dum resides uel dum surgis sit in ore minoris 
Dorsum, sit facies maioris in ore sedentis. 

Illico non surgas post prandia mingere, uentrem 
Nec purgare tuum, nisi sit natura coacta. 
Hospes, legatus, famulans non mingat in aula. 
Urinare licet domino domui dominanti; 

Urinet noctu post sompnum, si uelit, hospes. 

A te mingentis uestes non sustineantur; 

Promere sepe solet inimica silentia mingens. 

S1 luco uel agro uentris purgatio fiat, 

Flamina sint uenti uentrem purgantis in ore, 

Et crupet in latebris dum fit purgatio uentris. 
Purgato uentre leua contersio fiat. 

Viscera dum purgat tuus hostis, non premat illum 
Vltio, nec stimulet; est uile ferire crupantem. 
Viscera dum purgat, uel dum sopit tuus hostis, 
Illum non ledas; pudor est tibi ledere talem. 
Non rudis emittas subito sonitus 1oculando; 
Sepe strepens monte strepitus nolens dat in ede. 
Non tacitos flatus sub femore proferat anus; 
Turpe quid est homini fetoris sorde notari. 
Intestina tua si casu sint onerata 

Turbine, quere locum quo possint exonerari. 
Non sopor inserpat oculis uigilantibus aula 
Patroni famulis, ne rusticus ille procellet. 

Sepe solet sopor hiis frontes operire rubore. 
Rusticitas fugiat, natura nec altera fiat 

Vsu, nam fertur nil consuetudine maius; 

Turpia que per eam sunt facta, placent facienti. 
Planta pedis non nuda tui cuiquam speculum sit, 
Braccis siue sinu pulices neque sint tibi preda 
Coram patrono, coram famulantibus aula. 

Non uenias, uel eas, uel sis stans inter edentes 
Atque focum, famulus nisi sis seruire notatus. 
Non sit continuus oculus uescentis in ore. 
Alterius disco cum te nodat famulatus 

Non mittas digitos nisi iussus siue rogatus. 
Non escas capias coram comedente ministrans; 
Quod tibi dat diues comedens licite capiatur. 

$1 sedeas cene famulus domino comedente, 
Fercula postrema cum sint data, concito surgas. 
Astans sis mense famulans coram dominante. 
Duplicis officii duplex non esto minister; 
Officium tibi signatum seruare labores. 
Rodere, nate, caue festucas, stramina, cirpos. 
Clericus es domini, satiato sessio parua 

Sit tibi, post cenam studeas seruare capellam; 

Expectent famuli domino seruire notati. 

Disce pati socios et eis bona queque secundes. 
Non tonet ira nocens in eos, nec seua lupinet. 
Ipse licet plenis sis deliciis galeatus, 

Non tamen infestes illos feritate leonis. 


Nec mala multiplices quibus extirpentur ab aula. 


Nec fias scelerum domini stillator in aure, 

Nec tua sint uerba mendaci compta colore. 
Omine turritus non inuidus esto sodalis, 

Non in eos mittas latitantia spicula fellis. 
Inuidus ignorat quid sit socius, quid amicus. 
Cum sis mandatus, sis promptus, adesse paratus 
Coram patrono, supplens ex ordine iussa. 
Dandis responsis sic non dominum comitentur. 
Prouidus et prudens in cunctis esto notator 
Discretus breuia, cartas formare, receptas, 
Expensas, rerumque dicas, terras, releuatas, 
Debita, gersumas, fines, scutagia, misas 


Imbreuiare; bonam simul et numerare monetam. 


Expensas non diminuas que sunt ad honores 
Edis signate; patronum semper honores. 

In mensa, domino potus pincerna propinet, 

Et coram domino mitrent coopercula cupas; 
Tertia sit uacua pars cupe quando propinas. 
Tacta liquore manus non sit qua cupa geratur. 
Mappula portando cunctus domini tegat escas. 
Sint aliis alii docti seruire ministri. 
Predapifer, positor epularum, prouidus astet; 
Ordine dorsili ne fercula ponat in aula, 

Illum ne populi pressura repellat edentis. 
Panis dimidius, panis tantumnue rotundus 
Diuitis in mensa nunquam ponatur ad esum. 
Non coram clero uel milite fercula iactes. 

Sit tibi predapifer pleno crinitus honore; 

Est talis speculum domini populo speculatum. 
Quali monstratur, talis dominus titulatur. 

Ad iussum domini cum quis cenauerit hospes, 
Clerus, eques, non stet exclusus uerna uocati. 
Escarum positor mensis pincernaue discos 

Nolit colligere positis dapibus uacuatos. 

Tu cyrothecatus, mitratus siue capatus, 

Indutus clamide mense non esto clientans; 

Non cyrothecatus escas uel pocula prestes; 
Non humeros oneret famulantis in ede galerus; 
Non sint ad tergum tibi sub zona cyrothece 
Absque toga, pedibus nudis uel pectore nudo 
Non coram domino discinctus eas famulando, 
Nec coram domina, nec coram diuite quoquam. 
Vestibus indutus tu nunquam sis alienis, 
Alterius mitra crines mitrare caueto. 

Non euagines gladios, cultros alienos, 

Ni possessorum tibi sit permissa uoluntas. 

Sit tibi compta coma, tonsura sit illius equa. 

S1 sit uillosa, resecetur barba pilosa. 

S1 fueris lippus, medicales consule curas. 
Sintque manus lote, manice sint collaqueate. 
Non tibi sint ungues deformes, dens neque turpis; 
Non tibi longorum numerus stet nare pilorum. 
Non offendatur deformi pes tibi pelle; 

Passibus urbanis incedas uertice recto. 

Trica comis tena non sit fuligine tincta, 
Pilleolus planus nec eas galeet ueteranus. 
Ignoret lendes cum plumis barba, capillus; 

Non sint plumose uestes nec puluerulente. 

Non tibi sit trita uel sordida linea uestis; 
Candida camisia, femoralia commaculata, 
Insimul induta non conueniunt generosis. 
Vestes exiles tritasque subuncula nulla 
Confirmet, nec ea crepite caligeue notentur. 
Non ueterata noue clamidi sit penna locata. 
Dipplois atque capa poterunt illam comitari. 
Hec documenta miser nequit obseruare minister. 
Cum domino stabis domino dum stare licebit; 
Quando sedere placet domino, sedeas sine iussu 
$1 fueris miles uel clerus; stent famulantes. 
Non iuxta dominum sedeas, nisi sit tibi iussum. 
S1 sedeas, non assurgas cuiquam nisi iussus. 
Surgere cum domino placeat, sis surgere presto. 

Mobilis esto, lepus leuis, haud bos segnis in actus, 
Coram patronis pedibus sedeas coopertis 
Poplitibus flexis, podium non sit tibi quicquam; 
Versus eos cruris extensio nulla patescat. 
Pollice cum digito crepitas formare caueto; 
Denudare pedes caueas tibi, siue lauare, 

Vel caput abluere uel longos tundere crines, 

Vel resecare tuos ungues uel radere barbam, 
Coram magnificis, coram dominabus in aula. 
Coniunctis digitis genibus digitos reprimendo 
Non sedeas fatue, ne pro fatuo digiteris. 

Iuxta carbones residens cinerosus arator 

Non sis in cinere, prunas palpare caueto. 

Crure supraposito cruri non nobilitando 

Elatus sedeas, nisi prefueris dominando. 
Perfidus, elatus, mendax, raptor, sibi discors 
Illi consimiles uenatur habere clientes. 

Nil confert fido tali seruire nefando. 

Impensas uento cribrat qui seruit iniquo. 
Cautus, diues, atrox sibi fellitum famulantem, 
Intestina mala cui uult, illum dominantem 
Preficit, ut ledat cunctos inimica malignans. 
Hoc fit ut ille ferox sit eis exosus et hostis 
Intimus et tandem grauiter ledatur ab illis. 
Eutrapeli uati sunt plures munera dantes; 

Ut grauius ledant, sua munera leta propinant. 
Quid scelus Eutrapeli brumet, nescit nisi lesus. 
Eius laruatos mores fugias scelerosos. 

Vernula quisque suum formidet, herum famulando; 
Ni metuatur herus, sterilis fiet famulatus. 

Scire modum, mores domini confert famulanti; 
Stultitias dominus si corripiat famulantis, 
Erroris patuli causam sibi querere nolit. 

Est stolidi stolida stolide sua gesta tueri. 

Non est conuicti famulantis causa tuenda. 
Carum seruet herum cui carus herus titulatur, 
Fidum seruet herus famulum, dum fidus habetur. 
Est tibi dignus herus, ab eo non esto remotus, 
Officium ne forte tuum logicet quis iniquus. 

Est amor exclusus excluso nomine uerne; 
Exclusos diues raro recolit famulatus. 

Multis carus eris, domino dum carus haberis. 
Quanto grata serit tibi tanto gratior esto. 

$1 tumidus fuerit in te fellita sagittans, 

Perfer; mixta bonis mala sunt leuius toleranda. 
Ardua lucra labor pariens non est honerosus; 


Nil fructus redolens labor est grauis atque perosus. 


Dulcia sepe graui de pondere munera crescunt. 
Incoctum comedi mel non ualet absque ueneno. 
Non tibi sit uilis dominus licet ille sit exlex. 
Perfidie genitus, sermone ferus, nihil actu, 
Dum cum pace suis poteris latitare sub alis. 

$1 male de domino fueris, de te bene dicet 
Vix pius, australis, socius iocundus, amicus; 
Obuius occurrens tibi soluere nulla salutis 
Verba paratus erit; ignotus erit tibi notus; 

Te parui pendet simul et uicinia tota. 

In dominum, gesta cuius constant inhonesta, 
Cunctis infesta, cunctis pariter manifesta, 
Omnia funesta semper sua pectora uectant. 
Quando thori noctu domino seruire iuberis, 
Officium prestes, precedens lumina portes. 
Cum dominus thalamos intrauerit interiores, 
Ocius inspicias quod gumphus sit sine sorde. 
Illo pro more solito gumpho residente 
Accipias manibus fenum uel stramina; binas 
Carpe tuis busias digitis grossas, bene pressas, 
Quas prestare pares patrono, cum petit illas. 
Dentur ei stando busie, non poplite curuo. 
Non sapiens thalamos illos presumat inire 
Noctu soliuagus, quia sepe ferire solebat 
Passio membralis sic solum, mors subitalis. 

$1 duo consortes in gumphis sint residentes, 
Non unus surgat donec purgabitur alter. 

Si gumphus fuerit uacuus residentibus illis, 
Stramine uel feno sit opertum tale foramen. 
Esto thoro famulans; domini nudum tege corpus; 
Iure pedes lecti crepite seruare tenentur; 

Illos demissa simul et famularia seruent. 

Ad caput interula ponatur pelliciesque; 

Sit stratura satis lecto, fultrum positum sit 
Desuper, et capiti puluinar, lintheolique 
Mundi, ceruical, coopercula palliet ista. 
Surgenti mane domino sis uernula presto. 
Non latrinalis thalami sit ad hostia lectus 
Patroni, domine, socii, specialis amici; 
Fetidus et nocuus aer solet inde uenire. 
Dum tibi sint uires domino seruire potentes, 
Carus eris; cum te grauitas annosa fatiget, 
Inglaciet, segnem reddat, seruire remissum, 
Continnusue dolor membrorum, uilis abibis. 
Lumen et auditum senium furatur, et aufert 
Corporeas uires senium, gressus leuitatem. 
Armiger antiquus, leporarius, istrio, rethor, 
Thais, uenator uiles numerantur ubique. 
Hospitium tutum tibi queras dum iuuenescis, 
Quo tutus sopire queas, si forte senescis. 
Tutior arta domus est quam diues famulatus. 
Nempe faces proprie meliores sunt alienis. 
S1 pauper puer es, si diues quando senescis, 
Diues preterite memor esto pauperiei; 

Et te preterita forsan meminisse iuuabit. 
Oscula cum diues tibi prestet, siue loquatur, 
Mitra caput si forte tegat, mox detege tectum; 
Oscula, si sedeat, admittas poplite curuo. 
Oscula post sumpta grates persoluito dignas. 
Coram magnificis manifeste scalpere nolis 
Torquendo digitos nares nec cetera membra. 
Cum fueris solus habeant ungues dominatus. 
S1 perhibet domini mendacia fabula ficta, 


Que perhibet dominus mendax, perhibere teneris. 


Quod collaudat herus, famulus laudare iubetur, 
Quod culpat, culpare decet dominantis honore. 
Sis mestus mesto patrono; letus adesto. 

Sint hilares famuli domino relegente 10cosa. 
Sis placitus placitis domino, sis hostibus hostis 
Eius; pro domino pugnes non more sinistro. 

$1 sit opus, bellum patiaris siue duellum; 
Multiplicet uires animosi copia cordis; 

Eius amore cadas biuiali morte peremptus. 

Non cyrothecatus, gladiatus, pilleolatus, 

Ullam legatus intret tenatus in aulam; 

Tenato capite caluis intrare licebit. 

S1 dominus comedat tradantur dona cibanti; 

S1 breue portetur domino, post prandia detur. 
Dum sit eques, sibi precaueat semper minor omnis 
Maiori pediti quod non legata reuelet. 

S1 sit eques diues, errans, eques illa reuelet. 
Cum sis legatus properes legata referre, 

Que tibi sunt iuncta, non addens falsa relatis. 

Sit legatus heri, domine, specialis amici 
Admissus lepido potu, dapibusque refectus. 

$1 ferat illicitum mandatum, non stimuletur 
Verbis spinosis a te, nec uituperetur. 

Ede tui domini gentes decores alienas 

Officio pleno, facie, sermone faceto; 

Cum ueniunt gratus illorum discute status 

Cum ueniunt inquire status habitus et eorum. 

$1 referunt uobis: *Bene stat, bene uiuimus ut nunc." 
Dic super hiis: *Plene congaudeo." Quando recedunt, 
Valua tue meta comitiue sit tua; uerbis 

Exponas lepidis; illis dicatur ^Aueto." 

Hospes ad hospitium domini non sit uocitatus 
Per te cum fueris famulus domini nisi iussu. 
Dissonat a mente domini mens sepe clientis. 
Ascendens si uir fuerit dignus famulatu, 
Ascendentis equum uel descendentis ab illo, 
Strigilis instanti manibus teneatur utrisque. 
Ostia pergenti tibi si pateant reserata, 

Que fuerint domibus oculorum non nota spectet. 
Per uicos spatians caueas 1actare lapillos; 
Fortuitus iactus infert persepe periclum. 

Lumen in ignoto tu continuare caueto; 
Continuare licet oculos, dum uis, tibi noto. 
Ingrediens uacuas edes errans alienas 

Ocius exclames inquirens quis sit in ede. 

Edis custodem mora si facit esse morosum, 
Expectes; non sis rudis intrusor thalamorum. 
Non intret lepidus subito thalamos alienos; 
Tutus eos poterit tuto ductore subire. 

Cum domino fari ueniens persolue salutes 
Dignas ut domino; tibi si prandere iubetur, 
Cene consedeas, epuleris, carpe libenter 
Escas urbane; non priuent pocula mentem. 
Fine cibis facto domino dicatur *aueto." 

$1 duo conuiue secum prandere uocent te, 

S1 sint forte pares, prior inuitans adeatur. 

S1 par siue minor mense dapibus satiari 

Te uelit, ire licet, etiam remanere licebit. 

$1 uadas, comedas satis et bibe, letificare; 

S1 nimium letus fueris, gaudebit amicus; 

Si tuus hostis ibi fuerit, dolor opprimet illum. 
Sobrius hostilem fugias conuiua sodalem. 
Non inimicantis gentis sit turma uocata 
Insimul ad cenam, ne potu forte togata 
Litibus alternis uel pugnis sit stimulata. 
Quando refectus abis tibi nulla licentia detur; 
Quando licentia poscitur optat pocula poscens. 
S1 fueris potus, te potum nesciat hospes; 

S1 fueris potus non ultimus esto recessor. 
Hospitium repetas, alias non pocula queras. 
Mentis inops caueas uarias uestire tabernas. 
Raro uenire pares ad cenam sepe uocatus; 


Omne quod est rarum perhibent homines fore carum. 


Quando uenire placet ad eam non serus adesto, 
Ne mora displiceat patrono siue uocatis. 

Fercula si presto non sint, iocunda loquaris, 
Donec dicatur famulis; manibus date limpham." 
Non sedeat iuxta dominantem uerna cibando; 
Quilibet ad mensam sedeat uelut ordo ministret. 
Non introducas aliquos nisi iusserit hospes. 
Vernula si tibi sit, non solus adesto cibari. 

Non gula te ducat conuiuam more canino. 
Ventris amore sui miser est quem dedecus armat. 
Qui te conuiuam satiant a te satientur; 

Si sis par uel maior eis gazis uel honore, 

Illis redde uicem, uel desine uelle cibari; 
Sumere semper dedecus est, nil uelle referre. 

$1 socius socio dicat uel amicus amico: 
"Tempore statuto ueniam celebrare 10cosa, 
Tectum noctare"; si forte uenire negetur, 
Certificare uelit illum non posse uenire. 

$1 uir inops disco tecum cenare tenetur, 

Cenes; nempe pares homines natura creauit. 
Consilium tractare caue, nummos digitare, 

Dum resides cenans; indulge potibus, escis. 
Gentibus occurrens placitas persolue salutes. 

Si quis sit querens: "Quis sis? qua parte uiator? 
Quis sit herus tibi?" querenti des uerba faceta 
Ad quesita, uelut decet ordine nobilitatis. 
Oscula sumpturus os, nares tergere cures; 
Sepius ex illis emanat reuma, saliua. 

Causis mala fore uico prandere caueto. 

Alea uel scacci si ludo dampna ministrent, 
Pectore non seuos affibulet ira furores. 

Non detestator sis impius; est Deus ultor 
Faminis enormis, lingue recolens maledicta. 
Aduentus Christi, natalis, passio, corpus, 

Illius aut cerebrum, uel uiscera, barba, sepulcrum, 
Aures, siue pedes, seu brachia, cruraue, dorsum, 
Lancea qua percussus erat, uel membra, corona, 
Passus, uita, manus, mors, crux, clauus, caro, sanguis, 
Aut pater, aut genitus, ascensio, spiritus almus, 
Vis, uirtus, unitus, maiestas, cor, gula, dentes. 
Siue Dei templum, uox, uenter, lingua, potestas, 
Rex summus, deitas eius, uirgoque Maria, 
Regnum, dulcedo, dilectio, dona, triumphus. 
Nomina, lumina, mens, os, splendor, uera figura, 
Tronus, factura, pietas, lex, anxietates, 

Pax, sindo, festum, miracula, tempora, uerbum, 
Christi baptismus, tellus, uel gloria celi, 

Luna, dies, splendor solis, iuratio non sit. 
Tecum ludenti cum sint data pocula dones. 

Cum genito domini prefecti ludere noli; 


1405 


1410 


1415 


1420 


1425 


1430 


1435 


Nam tibi subiecto ludendo uult dominari. 

S1 per te lesus fuerit, te pena sequetur. 

S1 per eum lesus fueris, remanebis inultus, 

S1 sis natus heri prefecti, ledere noli 

Subiectos: cuiquam ludendo non domineris. 
Visere cum cupias caros, fidosque sodales, 
Nuntius aduentum precedens nuntiet illis. 

Ad te dum repedat gressus, properare quiescas. 
Precedas, famuli succedant. Hostia tectum 
Non caput intranti tibi sit, nec sit latus ense 
Accinctum, nec eques intres, nisi sis rogitatus. 
Patroni precibus si pernoctare teneris, 

Non sis commiscens fando mendacia ueris, 
Verbis utaris modicis, nisi conueniaris; 

Non referas uel agas quicquam quod triste pruinet 
Patrono, famulis; sint famina, gesta modesta, 
Sit tibi lingua silens, os simplex, risus honestus; 
Semper conditus tibi sit sale sermo politus; 
Non sis iactator, non sis conuiua gulosus; 

A mensis nimio non surgas uentre repleto; 

Non uarius dictor rumorum sis necque fictor. 
Omnis notitie leuitatis deme tenorem. 

Non dator escarum mensis sedeas alienis; 
Cuique suus panis nisi tantum detur edenti. 
Hospes quo fueris, habeas te more faceto. 
Quando recessurus fueris, sit ad hostia mannus; 
Non aula scandas illum, nisi iusserit hospes. 
Esto memor domino plenas persoluere grates, 
S1 fuerit presens; si non, des uerba salutis 
Confamulis; per eos ea post domino renouentur. 
Illas huic grates recites cum uideris illum. 

S1 uenit hospes eques te uisere, uentre refecto 
Pocula poscantur, et ei pincerna propinet. 
Deforis armigeri sint potu participantes. 

Potus ter detur, domini traha ne capiatur. 

Dum quis trans pontes equitat, laxentur habene; 
Non ignota uada sapiens presumat inire. 
Munera que tibi dant opulenti suscipe gratis; 
Gratis quando datur porcellus, mox capiatur; 

Os sacci clausum non sit; prestat mora dampum 
Sepius; in multis caueas differre paratis. 

Qui tibi dat modicum tibi se conneruat amicam. 
Pro uice solue uicem, tibi cum benefecerit ullus. 
Cum sis largitor, doni non esto probator. 

Iudex cum fueris, iustus, pius esto, fidelis. 
Munere palpatus non discas carpere iura. 

Sis fidus; fidei non fodes labe tenorem. 

Iudicis est primo loca, tempora, querere rerum; 
Illis quesitis securior efficietur. 

Iuris seruator sis, non fidei uiolator, 

Veri peruersor, nec recti preuaricator. 

Iudex ad placitum placitus non sis opulenti. 
Ordine iudicii nil est melius ratione. 

Causis in biuio positis non precipitetur 
Iudicium; temere nunquam sententia detur. 
Egregies equites, cleros uerbi uenereris 

Iudiciis residens; non sis ambagibus utens; 
Docti sermonum studeas seruare tenorem. 
Clamores inopum uigiles librare benigne; 

In causis illis sis lenis portus et aura; 

Agninus facie non sis uir, mente lupinus. 

Si cupis in causis uenalem uendere linguam 
Anulus in digito te leges purpura uendant. 

$1 sis subtilis rethor causis in acutis, 

Prouidus et prudens, sapiens cunctis in agendis, 
Diues, magnipotens, non sis hyemalis amicis 
Causidici more mutans quadrata rotundis. 
Principio dolus arte iuuat, dat opes dolus amplas 
Causidicis, mellit successus, ditat, amenat, 
Quos colit ipse dolus fallacia munera prestans, 
Principium floret, arescit finis amarus. 
Principio fit amor, in fine fit impius hostis, 
Mortificat, dampnat, lucri quos ungit odore. 

Sic miseris cecis uariat dolus ultima primis. 
Rethor quisque uetus uite male terminat usus. 
Respice causidicos, illorum consule metas 
Extremas, finesque malos, penasque sequentes. 
Promouet in causis actorem fictus egenum 

Rethor; sepe reum gazatum ledit amore 
Nummorum; ledit donec sibi munera plenet 
Gazis ramosus; quibus acceptis miser actor 
Rethoris illusus causis immunis abibit 

Hiis aliis guadet rethor fallacibus uti. 

Ira, superbia, liuor, inertia, frausque, cupido 
Lites causidicis semper comitantur acutis. 

Fili, causidicis caueas ne consimilis sis. 

Que male collegit causantis dextra dolosa, 

Non fructum parient, nec erunt illi numerosa. 
Actibus alterius emendatur uir honestus; 

Vir sapiens fine titulatur gloria laudis. 

Proficit exemplo penas uitare futuras. 

Non timor, ira terat animum, licet improba rethor 
Turbine uerba tenet, cum quo contendere debes 
Coram iudicibus ratio sit in ore polita. 

Litis in ingressa uersuti rethoris est mos 

Secum certantem uerbis turbare sinistris. 

S1 te causidicus causis exasperet artis, 

Munera iudicibus causarum porrige plena, 

Si fueris locuples, nummus non spinet honorem: 
S1 sis exilis, exiles consule metas, 

Posse tuum uiresque tuas in pectore signes. 
Legibus humanis peruertunt munera leges. 
Munera dant surdis auditus, lumina cecis, 
Explicitos claudis incessus, famina mutis. 

In mundo recole nil munere dulcius esse. 

Res de non esse munus producit ad esse. 

Ordo tue litis si rethore marsupiali 

Causa seruetur, inuito rethore tali 

Absque mora pacem formes; mora dampna ministrat 
Sepius, et sepe uariato tempore confert. 
Rethoris est animus talis differre paratam 
Pacem, cum sitiat immarsupiare monetam. 
Cause fine dato norunt data sumere finem. 
Ponere, nate, caue lites sub iudice bleso, 

Dum loculus iudex poterit resecare duellum. 
Casus enim litis persepe pericla mimistrat. 

Nil prodesse queunt leges, quibus imperialis 

Est dominus nummus, quibus est dea forma monete. 
Mentes letificat nummus, frontesque serenat. 
Inter uenales nummus facit omne quod optat. 
Magnificis est rara fides, nullus quia nouit 

Quid sit amicitia, quid amor, quid uerus amicus. 
Inscius est istis quia se non nouit amari. 

Rebus in angustis pauper reperitur amicus, 
Semper erit presto duros tolerare labores. 
Aspera sors rerum bene nouit quid sit amicus. 
Libratur posse, libratur nodus amoris: 

Dapsile posse tibi dat dapsile nomen amici. 
Dum quid habes quod des, id dat tibi nomen amici; 
Dum nihil est quod des, nihil affert nomen amici. 
Magnificos premit et modicos; nulli miseretur. 
Quilibet est hodie pretio libratus amicus. 

Vestis purpurea si carnem fibulet ossa, 

Anulus in digito gemmatus si tibi fulget, 

S1 faleratus equus, si sit tibi copia mense, 
Introductus eris summus primalis amicus, 

Ipse licet fueris de nili plebe creatus. 

Non tibi, sed gazis, plebs istum prebet honorem. 
Nauigat in portu roseo gazatus habunde. 

$1 sis ingenuus, mendicus, panniculosus, 

Veste pruinosa si te fortuna pruinet, 

Exul pauper eris, exclusus, inops, alienus. 
Dedecus ingenuo tibi non infertur egeno, 
Precipue misero, tenui sed pauperiei. 

Extra fortune mendici munera languent. 

Nil confert homini generoso stemate nasci, 

Nil labor assiduus, nil preflorens famulatus, 

Ni fortuna suis illum subnutriat alis. 

Diuitibus tuta non est fortuna beata; 

Semper fit miseris fortuna miserrima tuta. 

Non uehitur tuto fortune gratia curru. 

Munera fortune discordant ultima primis, 


Nunc tonat in summis homo, nunc tumulatur in imis. 


Sanus amor periit, amor eger regnat in orbe. 
Plebi uilis eris, hominum mendicus amore, 
Ni tibi ramosum radicet posse nocendi. 


1560 


1565 


1570 


1575 


1580 


1585 


1590 


1595 


S1 bene res spectes, nil est mundus nini munus; 
Munus et inuidia, timor et fraus, ceca cupido, 
Pictus amor, gula, predo ferox, scelus, ipsa libido 
Temporibus nostris regnant cunctis dominando. 
Magnificos, inopes, pueros, iuuenes, seniores, 
Albos cum uariis, nigros, monachos, moniales, 
Urit et urticat, excecat amara cupido. 

Sunt ceci quia cedit eis obliuio mortis; 

S1 speculata forent penalia claustra gehenne 

Illis continue, mendica cupido lateret, 

In terris misere sine neruis sola muneret; 

Verba duo, capere dare, sunt dominantia terris, 
Hec quantas uires habeant, scit sola cupido. 

Per dare, per capere bona marcescunt, bona florent; 
Omne quod hec duo uerba iubent fieri, fit in orbe. 
Semper auarus inops repetit quanti sua costent. 
Semper auarus eget, semper formidat egenus, 

Ne rex, uis, fraus, fur, ignis sibi dampna sagittent. 
Est loculi seruus, non Christi, tristis auarus 
Nummos connumerans, nummos loculis coaceruans, 
Tristis, sollicitus capitur dulcedine dira, 

Impia qua sola ditissima tartara fient. 

Quid sit honor rerum, quid ueri fedus amoris, 
Quid pietatis opus, quid honestas, nescit auarus. 
Dulcis odor lucri nomen non nouit amici; 
Insatiatus amor nummorum nescit amicos. 

Non prece, sed pretiis, est irretitus auarus. 
Sordida uilis iners commendat, abhorret honores, 
Cui sordescit honor, commendat sordida sordens. 
Quod cinis et uermis sit homo re uilior omni, 
Immemorem cupidum misere facit esse cupido. 
Defraudatur honor nummosum propter amorem; 
Hinc nummosus amor tibi non defraudet honorem. 
Thesaurizantes, nummos cistis cumulantes 
Dampnamus temere, quia si largitio plena 
Pectore festiuo cunctis foret equa datiua, 

Plurima que florunt plene, sine flore paterent. 

$1 tibi diuitie, si prospera queque perundent, 

Vir bonus esto tuis, liber, largitor amicis, 

Subiectis, ratis ut tibi sint, si forte sinistra 
Emergant subito; data sic mellire solebant. 
Semper conducto fit gratior emptus amicus. 
Hostes cum tumida discordia reddit amicos, 
Discordes reuoces, concordi pace reformes; 
Hoc opus est hominis pacis, non rethoris hostis. 
Viuere pace tuos doceas uirtutis amore. 

S1 tibi balliua sit tradita prepositiua, 

Ocius infestam contempnas prepositiuam, 
Que, cum prestat opes ex rapto, tollit amicos, 
Tollit amicitias ueras, ueros et honores. 
Predapifer dominantis heri si sis dominando 
Non obliuisci presumas nomen amici; 

Dat prefectura non heredalia iura; 

Mens mutetur heri, mutabitur illa potestas. 
Diues amor festus fit amarus sepe molestus. 
Est homo mentis inops qui dedignatur amicos, 
Qui pro balliua lunari se probat hostem, 
Desipit, errat homo, quia, cum balliua peribit, 
Solus erit, nudus, cunctis orbatus amicis; 

Qui si forte ruat, rectore carebit amico, 
Amissam recolens balliuam **Ve mihi" dicet 
*Ve mihi iam soli, quem sola procella procellat. 


Eclipsim patior, homo dudum, nunc homo nullus. 


Garrula tunc flamma fueram, nunc pene fauilla; 
Vincitur en mea uis; quos uici, uincor ab illis. 
Ob fera facta mea pereo, pereunt mea iussa." 
Cum balliua potens floret, pomposa sequela 
Plebis eam sequitur; cum balliue dominatus 
Interit, interiet subito memorata sequela. 

Sepe repente ruit balliue magna potestas; 
Quelibet accipiet terrena potentia finem. 

Qui plus confidit in ea, plus decipietur. 

Non te promoueas, ut sint tua gesta nociua 
Vicinis: persepe solet promotio talis 

Ledere promotum uicibus rerum uariatis. 

S1 te balliui nimis opprimat ipsius actus, 
Quoque modo uigiles, ut ei sit dempta potestas; 
Sic citius poteris eius caluare proterua. 

In malefactores malefacta redire solebant; 

Est sibimet nocuus in primis quisque nociuus. 
Si fueris rufus, qui sunt rufi fuge mores. 

Rufa fides rufi, humanaque federa nescit: 
Nescit amicitias solidatas, nescit amicos 
Veros, vipereos colit astus, semper amaris 
Utitur alloquiis rufus, mala queque procellans. 
$1 nouus effectus sis, ueste noua ueneratus, 
Glorificare caue uestitus pro nouitate. 

S1 tibi sit rosea facies non inde procelles; 
Fastus inest pulcris, formas fastus comitatur. 
Sepe suos uernas spinosa superbia ledit; 

Alba ligustra cadunt, amittunt lilia flores. 
Non seruat primum facies humana decorem, 
Torpebunt uires, uultus marcebit herilis, 

Cum facie frontem sulcabit ruga senilis. 

Non sis natalis patrie dulcedine tanta 

Captus, quin ualeas aliena uiuere quadra, 

S1 sit opus; tibimet non esto domesticus hostis. 
Viuere de pretio pretiosius est alieno, 

Quam miser, infelix, mendicus, pauper obire 
In patria, qua mors satis est tolerare pudores. 
Omne solum patrie tibi forti fiet amicum; 
Omne solum forti patria est ut piscibus equor; 
Omne solum fortis communis patria constat. 
S1 fueris mitis, miles cessantibus armis 
Alloquio, gestu liber, sociabilis esto; 

Tiro ferus uacuusque metu, feritate leonis 
Esto fruens, ualidus, cum sis ad bella uocatus. 
Segnis, iners lepus ad martem fit uilior alga. 


Quilibet in pretio probus est; armis probus esto. 


Ars, usus probitas, uires, audacia tuta 
Conueniunt bellis, addictis atque duellis. 
Non sine mente geras, si sint in corpore, uires 
In feritate tua bellantes; marte regente 
Ecclesiis deferre uelis Christique ministris. 
Militis armiger es; Domino sic armiger esto, 
Quod tuus acceptus dignus sit ei famulatus. 
S1 te doctorem zonet doctrina legentem, 

Esto uacans studiis, discentibus esto fidelis; 
Sis recolens uitam semper doctoris honestam. 
Commoda discentes studiorum sint sitientes; 
Certati studium non corrumpant baratrones 
Thaidis incudem, Bachum, luctas adamantes. 
Non bene conueniunt studium, Venus atque Lyeus 
Continuique ioci, lucte, uaneque choree. 

Cum fuerit discens transgressus in erudiendo, 
Non caput, immo latus doctoris sentiat ictus. 
Est permissa leuis correptio cuique docenti. 
Lene rudimentum sit eis, non pena dolenda. 
Sepius impediunt discentes uerbera seua. 
Commoueant, doceant discentes quique docentes 
Lenibus assiduis uerbis, crebris documentis; 
Sic poterunt grates admittere commoda laudes. 
Omnis iners monitor discentes reddit inertes. 
Disce, scolas adames; cum sis studiis titulatus 
Continues studium cum sedulitate laboris. 
Artes addiscas uarias; tibi sint monitores, 
Artibus instructi uariis, sensu potiores, 

Quos persepe tuo philomenes munere pleno. 
Inceptis studiis studeas pede stare tenaci. 

Non lira que reticet sis, nec frenum sit in ore. 
Cum studio sociis docte dare uerba teneris; 
Doctrina tutus sis, non sedeas quasi mutus; 
Nunquam dedecores Marcum marcas sitiendo, 
Nec uigiles libras cupidus preponere libris. 
Quod sapientia dat studiis manet intemeratum. 
Informat mores studium, studium dat honores. 
In studiis studeas studio superare labores. 
Esto uacans studiis primo, sis postea doctor. 
Clericus ignarus studiis, alter Capaneus, 

Non renuat stolidus a paruis discere doctis. 
Ad bona discenda non ulla remissa sit etas; 
Ludis festiuis licet indulgere diebus. 

Cum fueris ciuis ciuili more potire. 
Defrustrare foro radium uel participare 

Cum sociis caueas, uel carnis portitor esse, 
Piscis uel panis in birro caseoliue 

Vel butiri; puerum queras qui deferat illa. 
Hospitio gentes cum ieiunare tenentur 
Scamnis carnificum pisces non participentur. 
Edes petrine tibi sint burgo residenti, 

Sepius in burgis opulentos pauperat ignis. 

Si sis mercator, nummorum marsupiator, 

Et uarius rerum uariarum uenditor, emptor, 
Perfidus extrusor non sis mercis neque mendax; 
Non sis impositor; emptoribus esto fidelis. 
Perfidie natis accredere si tenearis, 

Sit plegius pignus ne fidus decipiaris. 
Auceps si fueris, sis fraudibus usus opertis; 
Viscum uiscet aues, latitantia retia flectant. 
Venandi studium si sit tibi deliciosum, 
Querere sis doctus apri uestigia, cerui, 
Noscere uulpinas fraudes, cursus leporinos. 
Nauita si fueris, altum transcendere pontum 
Discas, terrarum uariarum noscere portus, 
Lunam, sidereos cursus, horasque diei, 
Noctis, lucrigeras merces, linguas populorum. 
Non te dulcis odor usure carpat amore 
Nummorum; fenus oculos nec pectus inescet. 
$1 tibi dulcisona sit uox, modulatio cantus, 
Cantes, non taceas, cum sis cantare rogatus. 
Letus cum letis, tristis cum tristibus esto. 

Tu modulis cithare uariis si forte ministres, 
Concordes moueas digitis ex ordine cordas; 
Est citharista rudis quem dissona corda fatigat. 
Si cupis ex furto fallaci uiuere raptor, 

Disce referre pedes, hostilia furta subundes. 
Pro lucro tibimet non fias causa pericli. 
Ramos fructiferos alienos frangere nolis. 

Ob fructus fructus rapti non sint tibi luctus. 
Lignipedes, mancos furtum facit, exoculatos, 
In cruce suspensos, capitali lege peremptos, 
Testes abscisos, profugos, in carcere uinctos, 
Furis enim geniti titulantur dedecus orbis. 
Nil propriare sibi poterunt de iure paterno, 
Patrum pena necis erit illis pena perhennis. 

Sorte fera furis nil uilius esse putatur, 
Cum crucis addictus est atroci latro pene; 
$1 totalis ei decor orbis deditus esset, 
Perdere uellet cum propter uitare periclum. 
S1 medicus fueris, medicari sic mediteris, 
Ne sit ad interitum gentis cui tu medicaris. 
Practicus obtusus medicalis, nescius artis, 
Practizans temere fit mendax uilis ubique. 
Redditus annalis tibi si sit, uiuere plene 
Quo ualeas, caueas aliena uiuere quadra 


Dum satis est quod habes, satis id te constat habere. 


Sunt quidam cupidi, qui quadam nobilitate 
Eximie mensis cenare uolunt alienis, 

Pomposi linguis macerant parco comedentes, 
Quos cum de proprio cogit prandere necesse 
Parcere uescuntur, in mensa pauca loquuntur, 
Impensis propriis roduntur perpete cura; 
Deposita facie, panis cum cuspide cultri, 

Quem retinet dextra, persepe rescarificatur, 
Labra premunt dente, tabescunt pectora curis, 
Connumerant calices, epulantes, fercula, panes, 
In famulos rictus stimulant persepe caninos. 
Rebus de propriis sic uiuere uiuere non est, 
Immo mori; moritur cor cuius cura fatigat. 

Fili, de propriis ita uiuere desine gazis. 

Ede tua studeas letanter carpere gazas. 

Que tibi sunt propria, modo iam fient aliena. 

$1 sis exutus terrenis religiosus, 

Factum commemores pius absque superstitione; 
Regula continue, uotum, seruetur et ordo. 

Sic seruare uelis que sunt bona religionis, 

Ne tu uir segnis dedignans esse uoceris. 

S1 fueris prole strenuus, non inde tumescas. 

S1 sis claustralis non inuidus esto sodalis. 

S1 tibi commissa fuerit balliua, benignus 

Esto commonachis; te non pituita capistret. 
Non studeas commune domus propriare crumenis 
Furtiuis tibimet, ut emas apices monachales. 
Quid sit auaritia, quid inertia, nesciat ulla 

Religiosa domus, sit plene quoque datiua 
Notis, ignotis, diuini patris honore. 

Presbiter es, seruare uelis que postulat ordo; 
Sis speculum sacrum; quod predicat os, probet actus; 
Quid capitis memores tonsura corona figuret, 
Desine sectari Veneris uestigia, Bachi. 

S1 balliua rapax tibi sit commissa decano 
Predam, nate, sequens sociis canis esse caueto. 
S1 sis primalis antistitis officialis, 

Esto uernalis subiectis, non hyemalis. 

Non tua uenalis sit mens nec marsupialis. 
Presulis argutus non sis uenator et auceps 
Incautis laqueos uiscum pretendere noli. 
Preses si fueris scripturas consule sacras, 

Ut prosis, non ut presis, memor efficiaris. 

Non cole plus anima corpus, non plus oue uellus; 
Commissas humeris animas portare memor sis. 
Dissona persona non sis fallacia formans. 

Cum sis dux populi, populum seducere noli. 
Fraudibus armatus cleros multare caueto. 

Non sis clerorum uellens munctor loculorum, 
Dente lupus, uel auis rostro non sis uiolentus 
Pastor oues lanians, nec eas per deuia ducas 
Deuius antistes; non sint decreta numisma 

In loculis; leges nec sint lac, uellera, pelles. 
Agni sub specie non natus Symonis esto; 
Muneris unguento non sis linitus auaro. 
Princeps regna regens si sis dominator in orbe, 
Sic rege subiectam tibi plebem, ne grauis error 
Ex leuitate tue mentis premat et terat illam. 
Oppida turrita tibi si fuerint titulata, 

Machina muralis sit 1n illis menia seruans, 

Sint in eis clipei, baliste, spicula, tela 

Cum iaculis, funde, boie, gaiola, cathene. 
Arcus, lorice, galee gladiique, sagitte, 
Archibaliste, saxorum pondera dura, 

Cum sale cera, fabri, carbones, fabrica, ferrum, 
Testudo preceps, aries lignumque, securis; 
Sintque gradus stabiles in eis scaleque roteque 

Allec siccatum, bacones caseolique, 

Furnus, furnile, cum farre farina, legumen, 

Unda, mole manibus et equis, ceruisia, uinum, 
Ignis, pistrinum, pix uncti cum lapidistis, 

Unge, torqueole, clauorum copia, cratum, 

Torte, quartine, uenabula, gesa, sudesque, 

Allia cum pipere, sagimen, gallique, capones, 
Restes, sonipedes, stramen, prebendaque, fenum, 
Excubie noctu, uigilesque tubis resonantes, 
Turribus et pinnis lituantes, ore canentes. 

Sint uigiles cauti, non sint sompnis onerati, 

Sint opportuni; procul infortuna fugentur; 

Sepius incautis cautela solet mala ferre. 

Arquites, equites ad propugnacula fortes 
Audaces, ualidi bellis coniungere bella, 
Aggressus subitus cum uenerit obsidionis, 

Cum medicaminibus medicus sit eis comitatus. 
Alter in ede sui domini regnans dominator, 

Igne male domine domino mediante Priapo, 

Pace frui uigilet sociorum turpis adulter, 

Ne furtiua creet furtiuas mentula penas. 

Quicquid agant alii, famulus sis fidus, honestus. 
Matrone caueas lasciuis tactibus uti, 

Non eius genitas tangas thalamiue puellas, 

Non scelus est grauius quam sponte suum dominantem 
Mechari, si quis domine fit mechus amator, 

Eius iudicium patietur mentula mechi. 

S1 domini coniux in te sua lumina uertat 

Sepius, et turpes in te lasciuiat ignes 

Te faciens scire tecum se uelle coire; 

S1 referat : Tibi tota domus, dominusque maritus 
Seruiet eternum, tu solus eris mihi uita, 

Cuncta reges, que sunt domini tibi cuncta patescent". 
Quid super hiis, fili, referes? Patet undique pestis; 
Cum domina dormire uiri scelus est scelerosum, 
Estque repugnare uotis bellosa tonare. 

$1 resecas uota, mens eius seuiet ira, 

Naufragium feret illa tibi, cum nare putabis, 
Criminis omne genus in te conuertet iniqua, 

Imponetque tibi mendacia, ficta polita, 
Exosum domino te reddens; nectet amaros 
Nodos; uipereo latitanter ouiliet actu. 

Consule me, genite; que consulo, corde seruntur; 
Inter dampna duo dampnum minus elige, nate. 
Sanius est tibi consilium simulare dolores, 
Morbos sollicitos, sane sapienter abire, 

Quam te commaculet domine furiosa uoluptas. 
Exemplar Putifar tibi fiat coniugis actus. 

Que scelerosa Ioseph uoluit subducere fatis. 

Si constet proprie domine mechata libido, 
Mutescas; domino super hoc non esto locutor. 
Rumor adulterii non est placabilis ulli 
Magnifico domino; digito compesce labellum. 
Sepe iuuat scire sapienti scire silere. 

Reddit mecha uirum uanum, facit esse gigantem 
Zelotipum sponsus; adamat se zelotipantem 
Plus se; sic sponsus nanitur coniugis arte. 
Dedecus infelix proprium ueneratur asellus. 

Si quis matrone maneat suspectus in ede, 
Quem sua gesta suo metuat reserare marito, 
Mox fera spinabit in eum scelerosa, tonabit 
Iras letiferas; odii non dormiet ignis 

Pestifer illius, donec cogatur abire. 

Ex domini dextra uernas quos nouit adesse 
Uno post alios ducet serpens ad abesse. 

Nil ulli famulo confert seruire marito, 

Ni uelit ipse sibi matronam predominari. 

Ut placeas domine, facias quod ei placitum sit. 
Rebus sopitis, que sunt inhonesta maritis, 

Te species eius sensus laudare decebit, 

Maura licet fuerit cerebello, uerme grauata; 
Sic tuus immitis patronus erit tibi mitis. 
Seruitium gratum nullum facit esse beatum, 
Ni fortunatum fortuna regat famulatum. 
Semper panniculus dabitur quo iusserit uxor; 
Vult deus omnia, uultque maritus, que tonat uxor, 
Vult mare, uult tellus, uult aer que tonat illa. 
Ergo suis uotis nichil expedit esse rebellem. 

Do tibi decretum: per te, karissime nate, 

Non offendantur matrone testiculate. 

Vir semel effectus sponsas uir desinit esse. 

Sponsa uiri uires non uires efficit esse. 

Legibus uxoris succumbit quisque maritus. 
Circumuentus Adam cedebat legibus Eue; 

Unde sequi prima uestigia quisque tenetur. 

Diues quisque sonat : *Bona, felix est mihi coniux, 
Docta, benigna, pudica, nimis speciosa, fidelis, 
Quod renuo renuit, quod diligo diligit illa; 

Est mihi fidus amor; mihi queque secundat amatrix, 
Que uolo, que cupio, coniux que fallere nescit." 
Vera putat fari, dum publicat ista maritus, 

Non recolens animo quod femina quelibet 


Eua Regnat regnatrix hominum, scelerumque paratrix. 


Nemo putet seuas uxoris uincere fraudes; 
Vincere si sponsum non adsit posse seuerum 

Ad placitum, magicas Medee curret ad artes, 
Cum quibus illa uiri feritatem ducit ad imum 
Formosum nichilum leo uir bos fit macilentus, 
Retrogradus, surdus, mutus, cecus, miser, expers 
Viribus et sensu; sic uincitur ille misellus, 

Sic domat indomitum dominum domini dominatrix. 
Sic miser exilium patitur totius honoris. 

Sic ars Medee dat uires artibus Eue. 

Non domine fictos Veneris fingas famulatus, 

Ne tibi multimodas lusori germinet iras. 

Res miranda nimis mulier, miracula florat 

Pre cunctis, cleros dum decipit arte pudicos, 
Dum tenet et zonat clamidatque cibatque misellos 
Hamosa Veneris esca, dans pocula lethes 
Ordinis immemores lethes facit esse bouinos 
Pro misera preda, sensu, ratione carentes. 

Saxea femineis franguntur pectora telis. 

Mentes feminee sapiunt contagia queque. 
Femina quem sibi uult crispata fraude supinat. 
Immoderata dea Venus et deus immoderatus 
Quando simul stimulant, urticant corda uirorum 
Igniferis facibus; dea non ualet aut deus ullus 

Exignire faces illas, nisi femina sola. 

Ex hiis, scribo uiris quibus est ignita uoluntas, 
Cum Venus incendit, Veneris celebrare furorem, 
Non ex hedinis, quibus est hedina uoluntas, 
Cum furor ille uenit, pueros hedire Gomorre. 

S1 Veneris stimulis tua mentula sit stimulata, 
Leuem tractatum digitorum nesciat illa, 

Nesciat ignita preputia ducere palma, 

Femineos tactus ignoret uirga uirilis, 

Ignoret tenera puerorum tangere crura, 

Sic citius poterit stimulata libido domari. 

S1 tua uiperea nequeat coniux superari 

Famine mellito, fustari uerbere uites; 

Verbera sunt uana, quo famina nulla triumphant. 
Fercula letifera, si cedas, seua ueneno 

Pocula mixta dabit, tua uel sponsalia ledet. 

Si sis zelotipus nimium non inde susurres; 

Sunt dii, sunt homines mediocres, suntque minores 
Artibus uxoris sortiti zelotipiam. 

Cum sis zelotipus discas spectare lacunar; 

Que tibi uera patent, mendacia mente sigilles; 
Ista patentia sint uelut inscia corde seranda. 
Compellunt proprium leges decreta maritum 
Conseruare ream mecham, nolit uelit ille. 
Sanius est ergo sponsum tumulare pudorem, 
Quam reserare malum, quod fert in fronte ruborem, 
Et parit assidue renouatum corde dolorem. 
Quicquid agat coniux, sponsalia ledere uites, 

S1 tua candescens fuerit maga pessima coniux, 
S1 meretrix fatua, si feda, superba, gulosa, 

$1 potrix, surda, deformis, barbara lingua, 

S1 sit anus sterilis, edentula, lite togata, 

Pectore cum gestu uulpecula, seua leona, 

S1 sit pleuretica, paralitica, glabrio, ceca, 

Y dropisim patiens, lepram, morbumue caducum, 
$1 sit ei scabies, olidus uel anelitus oris, 

Ptisis et artetica, serpigo, fistula, cancer. 

S1 sit gibbosa, noctu uentosa cubili, 

Vel quocumque modo morbi sordisue grauata 


1990 


1995 


2000 


2005 


2010 


2015 


2020 


Illa sit infelix, uir eam seruare tenetur. 

Inuitus collo iuga fert bos, fert tamen illa. 

Dum sitit in lecto coitum celebrare maritus, 
Fulgurat hec: *Non sum Veneris stimulata furore. 
Me ligat alter amor, me detinet altera cura, 
Vestra pace frui Veneris sine labe manendo 
Vellem teste deo castum seruare cubile." 
Sponsos ad hec: "Quid ais?" inquid *mea mors, mea uita, 
Deuia mira tonas!" Iam mentula febrit in illam, 
Palpatur, trahitur, amplexus basia dantur, 
Caleitrat illa pede, fera pessima, uirus amarum; 
Sepe repellit eum fletus, gemitus simulatrix. 

Sic simulata thoro rogat unica que magis optat. 
Sic uelut inuita uult uinci uiribus illa, 

Sic agitat miserum misera dulcedine captum. 
Illa quidem in lecto fiunt stimulata marito; 

Sed cum flamma furens poterit mecho cumulari, 
Illius optatis labris serit oscula crebra. 

Eius mater humus placitus thorus est fodiente 
Zelotipo, quod ei sit turpe placet futuenti. 
Collum zelotipi zonat lasciua lacertis, 

Furtiuos tactus digiti tractare laborant, 

Quos penitus lecto fieri negat illa marito. 

Meche furtiuum lasciue plus placet unum 
Stuprum zelotipi quam centum stupra mariti. 
Uritur in uetitum nitendo mens muliebris, 
Quam semper Veneris male torquet feruida febris. 
De mechi bachia mechum deludere noli, 

Ne de te similis fieri delusio possit, 

Non sis zelotipus, licet inclita sit tibi coniux. 
Vir male uincitur quem zelotipia fatigat, 
Quelibet est odii mulier scintilla mariti 

Inter sanguineos propriores atque maritum. 

Ut quit, tale serit odium, quia predominari 
Coniux queque sitit, et sola placere marito, 
Consilio uult sola suo satiare maritum, 

Imperio uult sola suo stabulare maritum, 

Vult iter ac actus reserare, serare mariti 

Sola; uiri pedica mulier facit omne quod optat. 

Femina casta, bona, pia, religiosa, benigna 
Blandis uix ulli uerbis temptata repugnat; 

Arte capi Veneris, si forte repugnat, amabit. 

Et si forte negat, non pernegat illa roganti. 

In mundo nichil est leuius quam mens muliebris. 
Quod nescire uellis homines, tua nesciat uxor. 
Irascens, satiata malis, stimulata furore 
Queque tonare uolet de te que sint inhonesta. 
Sit tibi rara fides de feminea bonitate. 

Si scis que modo sit, nescis que cras uolet esse. 
Coniux incolumis morbos simulare gemendo 
Nouit, ui illa suum queat irretire maritum. 

Non circumueniant te coniugis oscula fleta, 
Amplexus, oculus lasciuus, uerba polita, 

Leuis contactus, simplex uultus, famulatus, 

Ad libitum peregrinatus, non religiosus 

Actus, conquestus, gemitus, suspiria, fletus, 
Vestis inornata, pes turpi pelle tumescens, 
Incompti crines, filum crinale capillis, 

Nuda fides, uana 1uratio, uana dolosa, 

Nam cocus aut fatuus uillanus bubulcus 

Siue capellanus sanctissima gesta figurans, 

Nil sitiens audire, loqui nisi uerba salutis, 
Turpiter hanc tractat quotiens locus, hora sit ilii. 
Rusticat hec Venerem cum rusticitate latenti, 
Ne rosa credatur urticis uelle rosari. 

Crimen obumbratum mulier sic scit clamidare. 
Cum Venus impugnat, non officina Ciclopum 
Ullos consulere socios memorat uel amicos, 
Non ad personas hominum, non ad probitates, 
Non ad opes, non ad fastus, non ad generosos 
Respicit illa sibi data tacta libidinis igne; 
Sepius ignauos ualidis preponit amantes, 
Deformes colit illa, rudes, spernitque uenustos. 
Quod sitit est grossa, saliens, quadrata supellex, 


Longa, leuis, rigida, Veneris dum bella triumphant. 


Hec sunt feminea iocularia deliciosa. 
Menstrua dum patitur, mulier coitus celebratrix 
Non sit; lepra solet talem coitum comitari. 

S1 Venus immoderata tibi iuueni dominetur, 
Thayda te iuuenem si mentula cogat adire, 
Queratur Thays non omnino generalis, 
Euacues subito testes, subitoque recedas; 
Absit inescari fallaci Thaydis hamo 

Nec tua mens Veneris curis stimuletur amaris. 
Thaydis hamus edax stolidis insulphurat escas, 
Qui semel est tactus, ab eo non liber abibit. 
Stuprum Thays amat, et plenum munus amantis, 
Quelibet est tanti, quanti sunt munera dantis. 
Penelope roseos incestat munere mores. 
Acrior Arpiis Thays, uiolentior ursa 

Preuenit artibus, ingeniis inimica Megeram. 
Femina uenalis est circumcisa moneta 
Demonis; O nate, spernatur femina talis. 
Perdit opes, animum, lumen qui munerat illam. 
Eneruat uires Veneris uitiosa uoluptas. 

Non tibi sit nupta meretricis filia feda; 
Thaydat ex more meretrici filia queque. 
Potibus addicta tibi nunquam femina nubat. 

$1 fueris pauper non ducas panniculosam; 
Ducere si cupis uxorem, ducatur honesta 
Virgo, pater cuius uir fidus sit, genitrixque 
Femina sobria, femina prudens, femina casta. 
Stemate si fueris humili, non prole tumentem, 
Adducas aliquam, quia sic uir desinis esse. 

S1 pauper fueris non ducas pauper egenam. 


S1 miseram miser adducas, miser usque manebis. 


Non a te uidua ducatur; garrula queque 
Comprobat acta uiri defuncti quando tumescit; 
Quando maritus eam tumido sermone fatigat, 
Fercula semper erunt defuncti crura mariti. 
Femineos actus laxo nimis ore retracto; 

Sunt etenim multe quibus est sincera uoluntas, 
Optimus affectus, patientia, uita quieta, 

Vita benigna, pia, sanctissima, casta, modesta. 
Consilium muliebre solet conferre iuuamen 
Lapsis, dispersis, aduersis, forte togatis 
Sepius in multis profecit amor muliebris, 

Hostes indomitos domitos effecit amicos. 
Utilis ardua res amor est muliebris in orbe. 
Est tibi cura domus, est coniux, sunt tibi nati; 
Prouidus, astutus formice disce labores 
Annalem uictum querentis tempore messis. 
Prouidus inspector rerum sis, Martha secunda, 
$1 mihi dormites, tibimet uigilare memor sis. 
Rebus in iniustis tu formicare caueto. 

Quam fortuna beat, felix est illa senectus. 
Non opulentus opes fundas, ut inops habearis: 
Illis consumptis ne sis derisio plebis. 

Que semel effuse sunt gaze sero redibunt. 
Vilis pauper eris dum pondus deficit eris, 
Prestat non esse quam non feliciter esse. 
Perditus usus opum manifestat quid sit egestas. 


Nescit habens quid habet, donec desistat habere. 


Res bene seruatur, sapiens quam tutor ouilit. 
Quilibet illicitos licite sibi querat honores 

S1 moriens certus fuerit finire dolores. 

$1 cupis agricola fieri nouus edificator, 
Edificare uelis uicinos inter honestos; 

Est res grata satis cum gratis ducere uitam, 
Non maiora tuis sint sumptibus edificata. 
Sint fossis, uallis circumdata castra peraltis. 
Aduersus stratam caueas fundare cloacam. 
Omnia fructifera plantentur in ordine ligna, 
Queque salutifere plantentur et insimul herbe. 
Circa castrata sit porrus, caulis in orto 
Sintque molendina, uiuaria; si tibi cursus 
Viuus aque fuerit, sit in illis copia piscis. 
Integra tecta tua semper sint edificata; 

Ex domibus fractis, detectis pauperiei 
Luxuriantis heri, domine seu, collige signum. 
$1 tibi sint pecudes, illis operam dare cures; 
S1 tibi sit fundus, si sit tibi terra colenda, 
Vomere fecundo cultor prudens bonus esto; 
Tempore queque suo commendes semina terre; 
Copia sit stabuli, bobus presepe ministres 
Ruricolis, bobus lactantibus atque iuuencis. 

Cetera sint pecora fidis signata ministris. 

Non tibi sit uile numerare pecus, licet auctor 
Dicat : "Pauperis est numerare pecus." Tibi non est 
Dedecus implicitam propriis rebus dare curam. 
Inter custodes oculis sis plenus ut Argus, 

Cum ceci sint non oculis, sed mente clientes. 
Circa res proprias sis linx, ad commoda Ianus. 
Fac ut apes tibi mellificent, sed gratia detur. 
Fac quod fecundis ouibus ditetur ouile, 

Quod tellus segetes, fecundas educet uuas. 
Sollicite menses annique dies numerabis. 

Non impensa tua precedat posse crumene, 


Non plus posse putes tibimet quam posse ministrat. 


Non rumbum cupias cum sit tibi macra crumena. 
Sis bifrons loculo Ianus comitatus honusto, 
Doctus metitur pondus quod ferre tenetur. 
Cum dator esse uelis, uideas cui munera dones. 
Prodigus esse caue, uel auarus: uiuere largus 
Pro modulo cures, quo te fortuna beauit. 

Dat largus danda, retinet que sunt retinenda; 
Prodigus effundit que sunt sua; tristis auaros 
Esuriens, sitiens, quid sit dare nescit egenus. 
Sit tibi pulcra domus, immunis sordibus intus, 
Sitque tibi thalamus ornatus, sitque decorus 
Assellatorum thalamus; sint cetera pulcra. 
Bestia brutalis non impresepiat aula, 

Nec porcus, nec murilegus uideatur in illa, 
Esse queunt in ea dextrarius et palefridus, 
Addictique canes lepori, catulique molossi; 
Aucipitres, nisi falcones et mereelle, 

Pica, monedula, grusque, ciconia cum philomena, 
Nulla cubata domo uolucris pergens sit in aula. 
Non disci non urceoli peluesue patelle, 

Nec pectrix, nec nens, cunabula nec puerorum 
Sint ibi, nec carpens lanam, nec lina flagellans. 
Dolia plena tua fecundent pocula leta; 

Hec homines reddunt letos hylari data uultu; 
Panes triticei, sal, mappula, mappa penu sint, 
Sint cum cultellis allec, salsum, butirum, lac, 

Arborei fructus, sagimen sportisque farina, 
Linchus, candele, sepum, candelabra, cera, 
Caseus et salsus mullus, piper atque cuminum, 
Allia cum cuppis, disci, coclearia, pelues, 

Ad cenam mensam, tripodes habeantur in ede, 
Carnes uaccine, pinguis baco trabe pendens, 
Sit tibi sufficiens in curte focale per annum 
Farris, strature, prebende, copia feni. 

Cacabus, urceolus plumbumque, trapeta, patelle, 
Et faba trita, mola, furnus, furnile, culina, 
Cum pilo pila, porci, gallique capones, 

Auce, galline ponentes oua, cubantes. 
Expensis uariis numini seruentur in archa, 
Sintque tibi sponse pueris, uestes, equiture. 
Fertilitas laribus si preualet hec comitari, 
Hospitio poterunt uenientes letificari. 

Qui sua dispendit large, possessa iuuabunt 
Que prius ex longo fuerint quesita labore. 

S1 desit census, si sit tibi gaza recisa, 

Non tibi deficiat largi uenerata uoluntas. 
Femina uestitu uario uernata superbit; 

Eius habere caput crinalia, serica pepla 

Esurit, ac gemmis ornari dextera gaudet, 
Ornamenta pedes noua, picta, sedentia poscunt, 
Auris inaures, colla monalia, brachia torques. 
Syrmate prolixo mentes gaudent muliebres, 
Purpurea ueste letantur sepe nouari. 

Mentes feminee penitus titulantur in istis, 

Que celebrant fastus, que materiant dominatus: 
Non gaudere queat tua coniux fastibus istis. 
Hospitibus tua sit coniunx assurgere docta 
Assurgatque tibi, cuiquam nil turpe loquatur; 
Cuiquam turpe loqui matrone dissidet ori. 

S1 sit peplata, non sint peplata labella 

Famine dum fruitur, nisi fetor ab ore procellet. 
Non sit causatrix, non sit picosa locutrix, 

Sit simplex, lepida; uiles eliminet actus. 

In lecto munda lateant eius pudibunda: 

Ne tibi displiceat, cultus sit e1 famulatus; 

Eius pars minima uideatur, sit sine fastu; 

Sic poterit populo proprioque placere marito. 
Quere tibi uernas prudentes, mente fideles, 
Purpureas facies, et dulcia uerba rosantes. 
Corpore proceri, ualidoque uigore togati. 
Pectore maturi sint, nutus 1ussa uerentes, 

Cum sit opus uarios robusti ferre labores, 

Non inneruati studiis Veneris neque Bachi. 

Curia spernit eos quibus est incuria discors. 
Officium famuli reperitur raro fidelis: 

Quisque quidem proprii lucri preponit amorem. 
Dum seruire uelis, domino tamen esto fidelis. 

S1 scelerosus hero proprio scelerosa pruinet, 
Serius aut citius scelerum luet impius actus. 

Non est thesaurus dominanti dignior ullus, 
Quam sibi copia digna proborum sit famulantum: 
Gloria, laus et honor dominantibus hec solet esse. 
S1 sint fructiferi sermones mancipiorum, 

Doctus herus sanis sermonibus astet eorum. 
Ullus seruorum non admittatur in usus, 

Cui non sit notum quid sit seruire potenti. 
Nullius est uerna pretii si commoda desint 
Officii cupiunt illo crudeliter uti 

Magnifici; pietas fructus, si sit pius, aufert. 
Gazas impietas pietate carentibus affert. 

Curia, cura grauis, nichil est nisi publica preda. 
Famina sacrorum contempnunt sacra uirorum 
Diri castrorum rectores utilitatis, 

Nil auidi mirant animarum, nil deitatis, 

Non curant fructus operum, quocumque modo res 
Illis succrescant, ut eis possint dominari. 

Ut uerum fatear, nil est quod amant, nisi corpus: 
Corporis, haut anime, sitiuntur commoda queque 
Amplectuntur opes, celestia munera spernunt, 
Numina spernentes miseri spernentur ab ipsis. 
Hoc ob contemptum fidei mercedis habebunt. 
Huius honor mundi nil est nisi uiuere rapto. 
Omnis herus diues dominum sibi preficit unum, 
Qui dominatur ei uelut eius fibula uite. 

Huic tua des, ut te gremiet, lac dulce propinet, 
Et uice materna mellire uelit tibi fructus. 

Eius iuratum cum munere te decet esse, 

Si cupis a domino mellito carpere fructus. 
Diues consiliis alienis totus adherens 

Non suus est, ergo stat magni nominis umbra. 
Causa triplex plenos in terris dat dominatus, 
Gratia fortune, munus, placitus famulatus. 

Sic famulis dominare tuis, ut corda ministrent; 
Vernas uerborum non rusticitate tuorum 
Fedes, cum ferues ira, nec uerbere ledas. 

Etsi culpa grauis fuerit, patiens tamen esto. 
Unius famuli commissum non luat alter. 

Os sera conseruet, ira dum mens tua feruet. 
Mentem pacis habe, mentis tumide cadat ira. 
Sit tibi cor lene, lis sopiat, ira quiescat, 
Frenum ponatur ire, modus urgeat iram. 
Immensas parit ira minas, parit ira furores. 
Nequitias parit, inuidia, dirosque dolores. 
Senus in ede leo, qui seuit in interiora, 

Seuiret tumide, si posset, in exteriora. 
Demonis est caros primo fedare ministros. 
Sanius est pane cum pace fluente potiri 

Quam domini tumidi uinciri perpete cura. 

Est graue mellitam lambenti lambere spinam. 
Non famulentur hero uerne sub paupere cultu, 
Non famulans mense sit pastor siue bubulcus. 
Non tibi sint plures quam rerum suppetat usus. 
Te presente tuos facias prandere clientes. 
Premia pacta tuis famulis persolue laboris 
Plenius, ut plenos tibi persoluant famulatus, 
Illos pollicitis desistas fallere uanis, 

Quod promissor herus famulanti spondet auarus 
Colloquiis roseis, promissum fit quasi nudum. 
Diues largipotens si sis, non tanta propines 
Munera reddituum cuiquam tibi confamulantum, 
Quod ualeat, si forte uelit, tibi dampna referre. 
Sic quandoque data domino peperere pericla. 
Stulto, claustrali, puero, uidue, moniali 

Qui seruit plane, tibi dico, seruit inane. 
Dilapidatori, meretrici uel nebuloni 
Fraudibus imbuto que dantur, sunt data uento. 
Deuehit aura locus trita loculata crumena: 

Nil ualet in stomacho mel mellificare canino; 
Attitulat uento quod prestat inops opulento. 
Clericus aut miles ad te si uenerit hospes, 
Occurrens properes illi mellire salutes. 

S1 tibi sit carus, amplexus, oscula prestes, 

Et tibi que bona sunt mensentur frontis honore; 
Turma domus tota ueneranter ei famuletur 
Eius equis feni, prebende suppetat usus. 

Ignes fumificos, nocuos non sentiat hospes; 
Non sit in ede focus, si ferueat estus 1n illa. 
Reddat festiuos festiue copia mense; 
Nobilitet potus, escas preclara uoluntas; 
Conuiuas satient escarum munera potus; 
Auditu digna renouentur uerba i1ocosa; 

Exeat a doliis uarii modulatio cantus: 

Cenans conuiuis sis potus dimidiator. 

Ista sit indicta lex illis lite remota: 

Denigrat factum proponens tristia uultus. 
Larga manus dantis escas dat dapsile nomen. 
Armigeri, pedites bachantes cornua sumant 
Potibus alternis, ne de te praua loquantur. 
Improbat et probat hospitium generatio praua; 
Que notat illicita, que percipit aure, reuelat. 
Eloquii praui nil prauo pectore celat. 

Aut uix aut nunquam benefacta probabit iniquus. 
Cui mala lingua datur, nequam semper male fatur. 
Bis tantum uel ter hospes tibi si sit amicus, 
Gratuito uerbo, uultu prandere rogetur. 

Cogi prandere uult sepe pudoris amicus; 
Cogatur talis ab amico, cum uenit hospes. 

Ut bibat exores precibus crebro repetitis; 
Potores cogi cupiunt; cogantur et ipsi 
Euacuare ciphos; uir non cogatur honestus. 
Qui modice potare uelit, potet moderanter. 
Hospitis imperiis hospes non esto rebellis, 

Omnia seruentur que cum ratione iubentur. 
Non escas proprie mense nec pocula laudes. 
Hospite presente lis non moueatur in ede 

Cum famulo, subitas licet ille tibi pluat iras; 
Secreto stolidus stolidos post puniat actus; 

Est pudor immensus in mensi litibus uti. 

Letus cum letis, tristis cum tristibus esto. 

Ede tua si deficiant tibi pocula, quere 

Pocula quesita, bibe lete, sperne tabernam. 
Sepe taberna suos equites facit esse pedestres. 
Errans dignerium, quisquis sit, si petat a te, 

Sit plus situe minus quod habes, des fronte faceto; 
Ex insperato data sic tibi commoda fient. 
Aduena dum comedit, uerbis non sit stimulatus; 
Quelibet interea rumorum questio cesset. 
Querere si placeat, post cenam questio fiat. 
Hospite presente non strata parentur in ede. 
Hospitibus lectis commissis quisque tumultus 
Hospitio cesset, ut sompni copia detur. 
Postibus affixa noctu sint lumina bina. 
Pluraque si fueris opulenti nominis auctor. 
Lumina sic fixa non sint a poste remota, 
Hospite, patrono, domina residentibus ede. 

A lichnis cera non dentibus exspolietur, 

Immo manu; lumen non debet lumine tangi; 
Luminis ultima pars sibi nullum lumen adoptet. 
Appositum lumen mense candelabra seruent; 
Cuppas portantes comitata luce propinent; 

Una manus lumen teneat, manus altera cuppam. 


Non nimium prope stes cum lumine, dum bibit hospes. 


Post cenam famuli te precipiente propinent; 
Continui potus tibi non fiant famulatus. 
Principio potum domino pincerna ministret; 
Pocula portantes cuppas teneant famulantes; 
A domino potu sumpto, potus aliis dent. 

A uerna poterit lumen portante teneri. 

Non pudor est famulo sibimet seruire bibendo. 
Aduersus gentes extinguere lumina noli, 

Ne fumus nocuus offendat lumina, nares, 

S1 tibi sint pueri puerilia gesta colentes, 
Hospite presente nullus presens sit in ede, 
Nam pueri mensis discos digitare laborant, 
Spargere cultellos, cuppis effundere potus. 
Urbanis pueros documentis instrue paruos. 
Corripe uerberibus indoctos, corripe uerbis. 
Hausta iuuentute didicit redolere senectus. 
Nulla tuis pueris des fortia pocula paruis, 
Fortis enim potus puerorum lumina ledit, 
Gressus debilitat, sensus hebetat, cerebellum 
Turbat; quam plures sunt potibus excerebrati. 
Non dentur uestes pueris paruis nisi uiles; 

Illas concinerant, confedant, ore saliuant; 
Cum manicis nares contergunt sorde fluentes. 
Gloria non tibi sit, si praui sint tibi nati, 

Immo pudor: crebro prauos tua uerberet ira; 
Moribus instructi dum sint, desistere noli. 
Insita doctrina pueris elumbit iniqua. 

Gratior est unus metuens utrumque parentem 
Natus celicola, quam mille truces stigiales. 
Prouideas genitis uestitus, commoda, uictus, 
Ne patre defuncto fiant inopes peregrini. 

S1 tibi sint genite, mox nubant: mens muliebris 
Labitur in minimo; iuuenum cito feruet amore. 
Multiplicatur amor, cum corripiuntur amantes. 
Ignitas Venere mentes correptio spinat. 

Est secretus amor furor intestinus amantum, 
Intestinus amor scintillat et urit amantes. 

Quo magis est tectus, magis estuat ignis amantum. 
Non sint potrices; faciunt potus meretrices. 


Non oculus, manus, os, gremium petulantia signent. 


Sordida propellat illarum mentis honestas. 
Moribus urbanis, documentis instrue sanis 
Illas: ignorent quid candida uirga figuret; 
Iocundos caueas illis pretendere uultus. 

Cum famulis modico contentus uiuere parce 
Sis memor, ut possis prestare cibos alienis. 
Nature meta, fili, si sit tibi leta, 

Nunquam mendicum uilem te reddet egestus. 

Seruus erit stomachi qui paruo nesciat uti. 
Hospes adire cubile suum non commoueatur, 
Ni fuerit minimus, mendicus, pauper, egenus. 
Debita soluendo non esto sodalis auari, 
Pollicitis uacuis qui diluit illa petenti. 

Debita soluere quando tenetur auarus, ocellos 
Vix aperit; loculi digitos uix ore recondit; 
Sepe serat, reserat loculos loculis loculatus; 
Tandem commiserans nummos, quos cor lacrimatur, 
Scalpendo nares, rodendo dentibus ungues 
Litibus hic famulos urticat litigiosus. 

Omnia que sua sunt commendat demonis aris. 
Vestitus si suppositus mappe sit edendo 

Inter conuiuas ad mensam non residentes, 
Quod patet exterius uestis mappe famuletur: 
Intus bestiole persepe solent latitare. 

Pes residentis humo mappa non sit coopertus. 
Non feriat ueniens ualuas clausas opulenti; 
Clamet, dum ueniat custos ualuaris ad illas. 
Pulsari poterunt ualue licite monachales. 

Pre foribus sedeat custos magnate cibante, 
Clamantis ne uerba foris repetantur inane. 
Cerberus in foribus non presideat dominator, 
Immo cliens, lepidus, liber, discretus, honorus. 
Ianua depereat, cui limen amare iubetur, 
Ianua semper amans limen sit in igne cremata: 
Talis amor lepidos nimium denigrat honores. 
$1 tibi sint serui seruilis conditionis, 

Dum manet in cursu tua laus, tua blanda potestas, 
Illis esto pius, cum proximus est sibi quisque. 
Carnifices hominum deus ultor spernit et odit. 
Dux erebi non sis subiectis uiuus in orbe; 
Esse suis mitem dominantem regia res est. 
Noctu porta domus sint ostia clausa, fenestre; 
Sint in ea latitans ignis, candela latexque, 
Arma, probi iuuenes, et erit securior edes. 
Sint decorata, noua, tua uestimenta decora. 
Non sedeas cinere nec puluere; puluerulenta 
Sordida si fuerint, pluuiosa uel incinerata, 

Coram diuitibus tales non excute uestes. 

Non offendatur pedibus leporarius unquam, 
Ipse gregarius est ictus quocumque modo uis. 
More loci uiuas docte quocumque loco sis. 

Ex domini parte portans exennia, non sis 
Furtiuus raptor illorum, siue tributor. 

Cum data sint, tali latori pocula dentur; 
Prandia donentur, si sit de parte remota; 

$1 sit uicinus, potet, non prandia carpat. 
Mittantur grates mittenti, quando recedet; 

Illas hinc uise mittente nouare memento. 
Narratu proprio caueas crispare cachinnos, 

Ille licet risus pariat residentibus aula. 

$1 de personis hominum narratio fiat, 

Semper maioris nomen prepone potentis. 
Perpetuas curas domino dat nomen herile. 

S1 saluare suos uelit, ut bonus hospes, honores, 
Non dominus ualet esse sui socius uel amicus: 
Perpes pena domus comitatur cum dominantem. 
Sponse, natorum seruum decet esse suorum 
Illam seruilem, quem cura grauis terit intus, 

Et premit exterius; uiuit formica laborans. 

Non sopire queunt mala, que tolerare tenetur: 
Coniugis interitus, puerorum siue suorum, 
Aduersans omen, sitis, algor, inedia, langor 
Continuus, senium, sane confectio mentis, 

Ira tenax, animo dominus scelerosa ministrans, 
Leges ledentes sunt illi causa doloris. 

Seruus erit; sic, sic uiuens, seruus morietur. 

Sit modus in lacrimis cum te lacrimosa catenant; 
Est stolidum flere mortalia siue timere. 

Audi, disce modum cenandi, si tibi fausto, 
Insigni, lepido gazarum copia floret. 
Ecclesiam mane repetas; missa celebrata, 
Sanior ut uiuus, placitos tibi quere labores. 
Humores quibus ipse queas purgare nociuos; 
Querens inuenies species tibi mille laborum. 
Ante cibum sano labor est laudabilis omni; 
Utilis est et ei requies dape uentre refecto, 

Alleuiat uentres labor inflatos moderatus, 
Dissipat humores nocuos et flegma, calorem 
Accendit, stomachi compages stringere fertur. 
Otia cum requie sunt sanis ualde nocius, 

Illis precipue quos nutrit grossa dieta. 

Tempus et affectus epulandi cum tibi detur, 
Intestinorum primo purgatio fiat. 

Hinc manibus stando donetur mappula, limpha; 
S1 sit hyemps, limpha tibi prestita sit calefacta; 
Mappula sit niuea ; riuo sit limpha decoro. 
Intus et exterius sint pelues mundificate, 
Cultelli nitidi mense ponantur edaces. 

Sit niueum, sit sal mundum, pariterque salare. 
Dempta superficies panis domino titulati. 

Per medium cesus, sed non omnino, sit ille; 
Absit dimidium panem mensare cibanti. 

Disci, crateres, cuppe sint sorde carentes. 

In mensa disci nimis ampli siue profundi 

Non apponantur; cuppe, calices habeantur 

Ad placitum domini magni, parui, mediocres. 
Nulla manus discis presumat fundere limpham; 
S1 desint pelues, calices limphare laborent. 
Escarum, potus epulantibus ordo ministret. 
Rustica mensa tibi non sit, dum diues haberis. 
Apposita mensa ponatur candida mappa; 
Candida, trita licet, mense seruire ualebit. 
Sordida, contrita lotrici sit titulata. 

Cum sale cultellos, panem potumque clientes 
Ponant; pulmenta coclearia quando geruntur 


Ad mensas dapibus bene tacta fluente ministrent. 


Primo maiori persone fercula dentur. 
Carnes porcine cum uaccinis et ouinis 
Carnes aucine, pulli pinguesque capones, 
Carnes agnine, porcelline, uituline 

Dentur galline, leporine post et aprine, 
Carnes hinnulee, dammine, capreoline; 
Perpingues uolucres dentur, quas educat aer. 
Istis appositis sint inter fercula pice, 

Pastilli cum farcturis; post mollia dentur 

Fercula; sint frixa postrema cibaria cene. 
Oblatas, fructus, species, galfras nebulasque 
Mappula contineat, patronis quando geruntur. 
In mensa licite patronus deliciosas 

Discis ablatis uacuis det edentibus escas. 

In cena digitis non cultro sal capiatur 

Cum sit opus carnes, pisces sallire recentes. 
Fine dato cene frustratim frangere curent 

In mensa famuli panem, qui detur egenis. 
Coram conuiuis famuli sparsim positum sal 
Contactum dapibus in uasa reponere nolint. 
Mappis subtractis manibus prestabitur unda; 
Parce prestetur, manicis ne defluat illa; 

Effusa limpha manibus sit mappula presens, 
Dum geritur, scapulo ponatur mappula leuo. 
Lumina non errent alias, dum funditur unda. 
Presbitero memores primo prestare fluentem, 
S1 sit conuiua; digitos cum lauerit ipse, 
Effundas manuum loturam; deinde ministres 
Undam conuiuis aliis, uelut expetit ordo. 
Extersis manibus dentes non mappula tergat. 
Interea grates soluantur cuncta regenti. 

Sunt quidam lepidi quibus est modo grata uoluntas, 
Quod post pulmenta data fercula dant meliora, 
Illis cenatis apponunt fercula grossa. 

Qui uelit hac licite poterit nouitate potiri. 
Pectus auis, piscisque caput, rostrumque suinum 
Cultrorum manici ponantur uersus edentes; 
Culti mensati nolint onerare salare. 

Dentur pulmenta, ieiunia cum celebrantur, 
Allec, mullus, salmo, congrus; post leuiora 
Fercula mensentur, roche percheque lupique. 
Non admensetur frustum piscis sine pelle. 
Ultima fercula mollia frixaque farcta sequantur. 
S1 desint pisces, butirum, lac, caseus, oua 
Dentur conuiuis prandere uolentibus illa. 
Excisus tenue sit caseus inueteratus, 
Scindaturque recens spisse cenantibus illum; 
Caseolum, butirum cum pollice non preme pani. 

Oua comesturo, si mollia sint, moueantur 
Cultro, uel panis crusta; mappa teneantur 

Vel crusta dempta ponantur pane cauato. 
Cenet cum pane comedens, non sorbeat illa, 
Ni sedeat cene propria dominator in ede. 

Non cultrum lingat, non cultrum terget in ouis 
Permolis; cultrum contersum pane reponat. 

In mensa: non conmaculet pectus neque palmas 
Seu mappam; conchas seruare salare tenetur. 
S1 uas defuerit, sit uas presens humus illis; 
Ocius abiectas discarius efferat illas. 

S1 casu cadat a mensa panis, caro, piscis 
Mensa ponatur iterato, non comedatur. 

Durum uel frixum documentis non eget ouum. 
Ouum non fodias digito nec pollice, cirpo, 
Stramine, festuca; cultro tantum moueatur. 
Conuiuis unum non dimidiabitur ouum. 
Albumen durum, pressum palmis, spoliatum 
A conchis primo non cenes deinde uitellum. 
Allia deposcunt porci uacceque recentes; 
Deposcitque recens agnina caro piperatam; 
Allia deposcit anser salsumque sinapim; 
Tucetumque recens assetur, cum sale detur; 
Cum sarreto uel serpillo cocta recens sit 
Veruecina caro; comedenti sit sine iure, 

Cum sale simpliciter, uel iure cibus sale mixto. 
Carni cuniculi, leporis ciueta paretur; 

Assate, bene lardate, carnes et aprine, 

Ursine cum ceruinis carnesque gruine 

Et pauonine, dammine sint et olores, 

Auce silvestres cenate cum piperatis. 

Cum sale donentur cenantibus inferiores 
Siluestres uolucres; habeant cum iure cuminum 
Galline pingues, pulli gallique, capones 

Elixi; si sint assati, cum sale dentur. 

Allia conueniunt mullo congroque recenti: 
Alleci sit et elixe ius cum piperata. 

Anguille sint assate; piper, allia, quod uis 
Elige; murenam prandebis cum piperata. 

Salmo recens habeat piperatam siue sinapim. 
Cum salsa roche, darsi, piscesque minores 
Cenentur; perchis bona sit piperata lupisque. 
Panis acetosus assatus, sal, piper, epar 
Piscis seu uolucris, istis ceruisia mixta, 
Elixi piscis, carnis ius pingue recentis 

Sint contrita simul bullitaque; sic piperata 
Apta saporata fiat cenantibus illam. 
Diptannus, piretrum, piper, allia, saluia, ruta, 
His apium, maratrum ponatur petroselinum 
Cum micis albi panis; simul ista terantur 
Et sale permodico, post conficiantur aceto 
Vel gelido latice, si copia desit aceti. 
Pars apii minor et rute, maratrique sit equa; 
Herbarum maior sit eis data pars aliarum. 
Sint uiridis folia porri concisa minutim, 

Sint albi panis mice modicumque piper, sal, 
Sit ceruisia, sitque uitellum cum butiro, lac 
Trita simul, bullita foco ; fractus lepus intus 
Lardatus sit et assatus; sic ipsa ciueta 

Sit confecta, data cenare uolentibus illam. 
Cum collo, capite, pinnis omnis uolucris pes 
Integer abscisus sit; siluestris uolucris pes 
Omnis perfissus, collum simul et caput eius 
Cum pinnis et cum rostro longo peracuto 
Corpore frustrato domino mensentur edenti. 
Si sit opus uolucres tales assentur in aula. 
Sit porcina recens caro prestita fleubotomato, 
Carnes pullorum gallinarumque fabeque; 
Mollia sint oua data, uinum dulce, leuisque 
Eius sit potus, ceruisia uel ueterana. 

Sint pira, poma data paucissima coctana cocta. 
Non lac, non butirum detur nec caseus illi. 


Non comedat caules stomacho uomitum generantes. 


Prima dies ueneri non sit data, sine sopori. 
Lumina clarificat, sincerat fleubotomia 

Mentes et cerebrum, calidas facit esse medullas, 
Vesicam purgat, stomachum uentremque cohercet, 
Auditus aperit, memorem reddit, leuiorem 

Vocem producit, acuit sensum, minuitque 
Sompnes, emollit iratos, anxia tollit, 

Tedia subuertit, oculorum curat aquosos 

Cursus, inuiat digestum, sana ministrat. 

Iras, colloquia fugiat, comedat moderanter, 

Potat, et obscuris teneantur lumina prima 

Luce, secunda; tertia lux grauior solet esse. 
Quarta dies Cereri detur, Bacho Venerique; 
Obseruare tamen studeat moderamen in istis. 
Quod lux quarta docet ignorent religiosi. 

Tritica confirmant corpus uentremque cohercent, 
Stringunt, infrigdant er uires ordea prestant. 
Guttam committit et corda siligo perurit. 

Non fermentatus panis bene corpora nutrit, 
Ventrem procurat; prestantur caule calores; 
Pulmentum molle mollit, uentralia soluit; 

Corpus alit faba, constringit cum cortice uentrem: 
Desiccat flegma, stomachum luramque relidit. 
Vinum, crede, uetus corpus desiccat et urit, 

Et coleram nutrit, uentrem constringere fertur. 

Si iungatur aqua moderanter corpora curat. 
Prouocat urinam mustum, cito soluit et inflat; 
Dant noua maiorem potori uina calorem. 

Sunt nutritiua plus dulcia, candida uina. 

Urinam curant, capiti nocumenta ministrant. 

Sunt calefactiua generaliter omnia uina, 

Ebrius efficitur citius potans mera nigra; 

Ventres constringunt, urant et uiscera ledunt, 
Debilitant et desiccant potus nimis haustus, 
Permodicusque cibus, et salsa cibaria frixa, 

Ante cibum sompnus, studium, uinum ueteratum, 
Et labor assiduus, et solis feruidus estus, 
Fleubotomia frequens, metus, immoderata libido, 
Cura grauis, sudor, ieiunia longa, dolores. 
Grossos humores nutrit ceruisia, uires 

Prestat, et augmentat carnem, generatque cruorem, 
Prouocat urinam, noua uentrem mollit et inflat. 
Potus aque nimium sumptus nocuus fit edenti, 
Infrigdat nimium stomachum, confundit et escam. 

$1 sitiunt homines calidi potare fluentem 
Temporis ardore, modice tunc frigida dentur. 
Nutrit porcina caro, constringit leporina, 
Agnine, ueruecine carnes et ouine 

Ventrem procurant: inflat caro queque bouina. 
Est nimium nocuus lactans porcellus et agnus. 
Est iuuenis salsus laudabilis et ueteratus. 

Sunt nutritiue nimium carnes uituline. 
Desiccant salse carnes nimium ueterate. 
Corpora desiccat et plus caro nutrit aprina. 
Cum pedibus fissis est sanior omnibus omnis 
Siluestris uolucris; plus sicca magis ualet egris. 
Omne genus uolucrum perhibetur mollius esse, 
Ac laudabilius, caro cuius candida restat. 

Piscis habens rubeas carnes nimium nocet egris. 
Anseris, anguille caro nunquam conuenit illis. 
Per loca petrosa pisces nantes fluuiales 

Extant egrotis ad uescendum potiores. 
Equoreus piscis humores nutrit amaros; 

Et piscis pinguis febres alit et caro pinguis. 
Caseus incendit stomachum salsus ueteratus 
Sero digeritur, uentrem constringere fertur 

Ac infrigdare; salsus plus nutrit ouinus 

Caseus, et modice perhibetur stringere uentrem. 
Caseus insulsus bene digerit et bene nutrit. 
Humectat stomachum butirum, nutritque calorem 
Et mollit uentres, humores soluere fertur 

Lac uacce nutrit, confortat membra, calorem 
Epatis et stomachi contemperat immoderatum, 
Prouocat urinam, confert pinguedine dempta, 
Dissipat humorum morsum nocuum calidorum, 
Carnes augmentat, matricis uulnera curat. 
Humectat corpus hominis lac acre refrigdans. 
Queque cibaria dulcia turgida uiscera reddunt. 
Anseris ouum non bene nutrit nec bene soluit. 
Galline coctum non ex toto bene nutrit 

Et leuiter soluit, non est laudabile frixum. 
Lumina mane, manus surgens gelida lauet unda; 
Hac illac modice pergat, modice sua membra 

Extendat, crines pectat, dentes fricet; ista 
Confortant cerebrum, confirmant cetera membra. 
Potibus et dapibus cum uenter erit satiatus, 

Esto pedes modice pergens, dextrum requiescat 
Paulisper latus, hinc alio dormitio fiat. 

Dormitus breuitas reficit post prandia corpus. 
Non onerare sua uelit escis uiscera uescens; 
Egrotos reddit homines cibus immoderatus. 
Esca nimis sumpta uentrem pectusque coartat, 
Confundit stomachum, confundit cetera membra. 
Non cibus utilis est donec stomachus uacuetur 
A primis dapibus, dum dulces appetit escas 
Esuriens stomachus: detur cibus esurienti. 

$1 mora tollit eum, nocuis humoribus ille 
Circumplexus erit, quos mox a corpore toto 
Attrahet, et nimium turbabitur hinc cerebellum. 
Est pluuialis aqua super omnes sana, leuesque 
Reddit potantes, bene digerit et bene soluit. 

Est bona fontis aqua, que tendit solis ad ortum 
Ac ad meridiem; tendens alio nocet omnis. 
Equoreum lauacrum desiccat corpora multum, 
Dulcis aque stringit, infrigdat membra lauacrum. 
Balnea sint calida sit in illis sessio parua, 
Corporis humiditas ne comminuetur in illis. 
Temporis estiui ieiunia corpora siccant. 

Quolibet in mense confert uomitus, quia purgat 
Humores nocuuos, stomachi lauat os uitiosum. 


Ver, autumpnus, hyems, estas dominantur in anno. 


Tempore uernali calidus fit et humidus aer; 
Nullum tempus eo melius fit fleubotomie; 
Tunc usus ueneris confert homini moderatos, 
Corporeus motus, uentrisque solutio, sudor, 
Balnea; purgentur tunc corpora cum medicinis. 
Escas more calet, siccat, noscatur in illo 
Tempore precipue rubeam coleram dominari. 
Humuida, frigida fercula dentur; sit uenus extra. 
Balnea non prosunt, sint rare fleubotomie. 
Utilis est requies, sint cum moderamine potus. 
Tempore messili sociantur frigida siccis, 

Quod coleram nigram nutrit, caueatur ab omni. 
Corporei motus, ueneris sit maior et usus 
Quam sit in estate; medicamina, balnea prosunt. 
Humescit, frigescit hyems; tendamus ad escas. 
Tempore brumali sit uictus deliciosus. 

Non uentris cursus in eo, nec fleubotomia 
Proficit ; ipsa uenus moderata thoro sit amica. 
Reddit non paucos mutatio temporis egros. 
Nature proprium confert seruare calorem. 
Viribus humanis non humida ledere possunt, 
Dum natura suo poterit gaudere calore. 
Carmina letificent animum persepe 10cosa; 
Famina 1ocunda cole, desere litigiosa. 

Sepe tibi uestis nouitas sit perspeciosa, 
Interdumque thoro sit amica tibi generosa; 
Orbita furfurea spernatur, feda, pilosa. 

Fercula que sapiant et pocula sume merosa. 
Indulgere gule caueas, contempne gulosa. 
Viuere morose studeas, fugias uitiosa. 
Prouidus euites tibi que sint perniciosa. 

Quere tibi medicos, caro si tua sit scabiosa. 
Auribus interdum sit musica deliciosa. 
Prospera quere tibi, sis fidus, sperne dolosa; 
Inuidiam fugias, te nesciat ira morosa. 

Cum te sancta loca teneant, cole religiosa. 
Famina sordida, turpia sint tibi, gesta perosa. 
Lucida sint tua facta per omnia, non tenebrosa. 
Tempora sic leta longeuus emes speciosa, 
Labilis etatis libi tempora sint numerosa. 
Clerus precipue, miles, matrona, puella, 
Quilibet ingenuus hec seruet scripta nouella. 
Rex uetus Henricus primo dedit hec documenta, 
Illepidis, libro que subscribuntur in isto. 
Explicit liber Vrbani Danielis Becclesiensis. 
Curuamen ueli dimittite. Gaudia celi 

Qui germinauit Heli, merito tribuat Danieli. 

